Euskal Herrian indarkeriaren biktimen eta memoria hurbilaren inguruko eztabaida: “gizarteak ezagutu egin behar du aitortzeko" | Agenda Instituto Ética | Ciencias Sociales y Humanas | Deusto\nEuskal Herrian indarkeriaren biktimen eta memoria hurbilaren inguruko eztabaida: “gizarteak ezagutu egin behar du aitortzeko"\n2019ko azaroak 14Bilboko Campusa\nAzaroaren 14a Memoriaren eguna da. Hori dela eta, eta Eusko Jaurlaritzaren eta unibertsitateen arteko lankidetza hitzarmenaren barruan, Deustuko Unibertsitateak mahai-inguru bat antolatu zuen, Giza Eskubideen Institutuaren laguntzarekin. Mahai-inguru hori azaroaren 13an egin zen, Euskadiko indarkeriaren biktimen oraintsuko memoriaren inguruan. Bizikidetzan laguntzeko, jardunaldiaren asmoa zen gogoeta egitea, Giza Eskubideen Institutuak eta Etika Aplikatuko Zentroak bizikidetzaren eta giza eskubideen planaren barruan egindako txostenetatik abiatuta.\nJardunaldia Gorka Urrutiak, Pedro Arrupe Giza Eskubideen Institutuko (Deustu) zuzendariak, moderatu zuen eta aurretik Memoriaren eraikuntza prozesuetan parte hartu zuten indarkeriaren biktimak ere etorri ziren.\nJosé Ramón Intxaurbek, Pedro Arrupe Giza Eskubideen Institutukoak, Eusko Jaurlaritzak Institutuari eskatu zizkion txostenez hitz egin zuen. Horien helburua gizarteari zuhurtasun elementuak transmititzea da, memoriaren kontaketa bat eraikitzeko. “Eskubide eta betebehar bat da, memoriak bidezkoak izan eta ez errepikatzeko bermea izan behar duelako”. Horrela, ETAk mehatxatu zituen pertsonen txostenak gogorarazi zituen, ertzainen taldeari eta haien familiei zuzendutako mehatxuei buruzkoa, eta beste txosten bat presondegiko politikak presoen familiei nola eragin zien. Kasu hauetan guztietan, Unibertsitateak lehen hurbilketa kuantitatibo bat egin zuen. Gizarteak gertaera batzuen inguruan kontzientzia hartu eta jasotako indarkeriaren inguruan hausnarketa bat egitea bilatzen zuen hurbilketa horrek.\nUnibertsitateak txosten horiek osatu zituen Etika Aplikatuko Zentroaren bitartez, ikerketa kualitatiboagoekin, sufritzen duten pertsonen ahotsak erabiliz, izan ere, “memoria errestauratiboa da edo ez da”. Zentzu horretan, ETAk enpresariei egin zien estortsioari buruzko txostena aipatu zuen Izaskun Saez de la Fuentek. Horren helburua 10.000 pertsona baino gehiagoren isileko sufrimendua aditzera ematea zen. “Oharkabean pasatu zen delitua eta, are gehiago, horretaz hitz egitea tabua zen”. Estortsioa, kasu batzuetan, gurasoetatik seme-alabetara pasatzen zen eta gizarteak ez zuen ezer egin horren gainean. Saez de la Fuente irakasleak Etika Aplikatuko Zentroaren beste lan bati buruz hitz egin zuen, gida metodologiko bat, instituzioei beren iraganaren gainean lan egitea ahalbidetzen diena. Deustuk argitaratu duen liburu bati buruz ere hitz egin du: Memoria y reconciliación lanaz. Liburuak, Unibertsitatearen historia berreraikitzen du giza eskubideen eta horiekiko konpromisoen urraketaren ikuspegitik.\nMari Carmen Hernándezen ustez, Deustuko txosten horiek memoriaren arazoa gizarteratzen dute, oso garrantzitsuak dira historia aditzera emateko eta, batez ere, hori bizi izan ez zuten gazteentzat. Ikasteko balio duen hausnarketa kritikoa eskaintzen dute indarkeria eta sufrimenduari zilegitasuna kentzen dielako. Berak Glencree-n egin zituen “Topaketa errestauratiboak” oso modu positiboan baloratzen ditu; izan ere, besteen sufrimenduaren historiak ezagutzeak aurreiritziak alde batera uzten, hurbilketa bilatzen eta enpatia garatzen lagundu zioten.\n“Burua erabat nekatuta daukat”. Horrela hasi zuen Iñaki García Arrizabalagak bere aurkezpena. Unibertsitatean zegoen bitartean bere aita hil zuteneko esperientzia kontatu zuen, bizi izandakoagatik erabateko gorroto eta erresuminezko momentuak pasatu zituen, Gesto por la Paz erakundearen laguntzari esker aldatzea erabaki zuen arte. Gorrotoa atzean utzi eta memoriaren alde lan egiten hasi zen. “Topaketa errestauratiboek bizitza aldatu zidaten”. Gaur Adi-Adian programan egiten dut lan. Eta, nahiz eta batzuetan nire bizitza normala berreskuratu nahi dudala pentsatu, ezin dugu utzi gure bizitzako 50 urte baino gehiago ahazten”.\nBere ustetan, lan egiten jarraitu behar da, oraindik ezezagunak diren hainbat gauza eta egin beharreko asko daudelako. Gizarteak memoriaren alde lan egiteko duen interesa zalantzan jartzen du eta gai hauek ez direla gazteen interesekoak uste du. Bere iritziz, ordea, “memoriak arrazoi politikoengatik indarkeria erabiltzeari zilegitasuna kentzeko” balio du. Horren inguruan, Intxaurbe irakasleak “gizarteak aitortzeko ezagutu egin behar duela” defendatu zuen.\nIzaskun Saez de la Fuentek gogora ekarri zuen zenbat kostatu zitzaion gizarteari indarkeriaren amaierarekin irabazten zuenaz konturatzea. Isiltasuneko eta beste aldera begiratzeko urteak izan ziren, Miguel Ángel Blancoren hilketaz geroztik 90eko hamarkadan aldatu baziren ere. “Gizartea ez zen lehen minututik kontra jarri”. Hori dela eta, memoriaren inguruko jardunaldiak egiten jarraitu behar ote den galdetzen diotenean, bere erantzuna baietz da, izan ere, “orainari ekin behar diogu eta etorkizuna ez da iragana ahaztearekin eraikitzen”. Eta gazteen ezjakintasuna ez dela interesik ezaren ondorioa baieztatu zuen; guraso eta aitona-amonek ez zieten gertatutakoaren berri eman, ahaztu egin nahi izan dute. “Isiltasunezko estalki baten modukoa da, lehen beldurragatik eta orain aurrera egiteagatik”. Bere ustez, okerra da, “memoria eta kontaketa denon kontua delako. Iraganean gertatu zenaren inguruan eztabaidatu behar da. Belaunaldi berriekiko betebeharra da”, esan zuen.\nIldo berari jarraiturik, Mari Carmenek uste du Deustuk egiten dituen bezalako ekimenak oso garrantzitsuak direla ikasleek azken hamarkadetan gertatutakoa ezagutzeko. “Gizarte osoak parte hartu behar du, zeren zauriak sendatzen ez badira –Gerra Zibilean bezala- zabalik jarraitzen dute”. Bere senarraren aurkako hilketa eta jazarpen indarkeria bizi izan zuen garaia gogoratu zuen, PPko zinegotzia izateagatik, jasan zuen bakardade eta bazterketa, baita auzokideena ere. “Oso garrantzitsua da aditzea, pertsonei etiketarik ez jartzeko”.\nZorionez, gauzak asko aldatu dira. Unibertsitateek ezagutza sortu eta zabaldu behar dute, ikerketak sortu… Dena oso ondo dago eta bermatu egin behar da memoria lantzen bada indarkeria ez dela errepikatuko. “Gertatu denaren gaineko irakurketa aldatu behar da eta horretan oso garrantzitsua da Unibertsitatearen papera historiaren kontakizun zehatza egiten duelako. Erronka bat da”. Halaxe eman zioten amaiera hizlariek saioari.


‘Zestoa zuretzat’ kanpaina abiatu dute merkatariek. Noticias de Navarra\n‘Zestoa zuretzat’ kanpaina abiatu dute merkatariek\nLogo berria aurkeztu du Merkatari Elkarteak eta hainbat egitasmo jarriko dituzte martxan\nAne Roteta - 2017(e)ko abenduaren 13a, asteazkena - 06:12etan eguneratua\nZestoan Merkatari Elkarteko kideak, logo berriarekin.\nZESTOA- Zestoako Zestoan Merkatari Elkarteak Zestoa zuretzat izeneko kanpaina abiatu berri du, herriko merkataritza indartzeko asmoz. Logo berritua aurkeztu eta kanpainari hasiera eman zioten joan den astelehenean. Baina, kanpaina bat baino gehiago dela azpimarratu zuten, epe luzerako begirako egitasmoa baizik.\nHerriko merkataritza laguntzea eta sustatzea da egitasmoaren helburu nagusia, baina irudi berria aurkeztu duen Bitamina enpresako Arkaitz Barriolak aurkezpenean azaldu zuenez, beste asmo garbi bat ere badago horren atzean: “Herria susper-tzeko asmo bat dago;izan ere, merkataritza bizirik dagoen herri batean mugimendua dago, hau desagertuko balitz herriaren arima desagertuko litzateke”.\nHala, kanpaina berria abiatzearekin batera, elkarteak aurreran-tzean erabiliko duen irudi eta leloa azaldu zituzten: “Markak hiru elementu ditu. Batetik, Zestoa eta zure-tzat hitzen Z hizkia;bestetik, ohiko erosketa poltsa bat;eta azkenik, irribarre bat. Mezu positiboa nahi dugu transmititu, azken finean, herritarren zerbitzura dagoela jende asko egunero-egunero lanean. Herrian eros daitekeena merkataritza guneetan edo Internetek eskaintzen duena baino hobea izan daiteke, eta gainera gertuko tratu pertsonalizatu batekin”.\nHorretaz gain, dendariekin izandako bileretan kontzeptu “interesgarri eta polita” atera zela nabarmendu zuen Barriolak, herriaren zaindariarena. “Egia da dendari eta merkatariak herriaren zaindariak direla, beti baitaude hor. Hori esker-tzekoa da, eta hain zuzen ere, horregatik da garrantzitsua beraien papera. Kaleko bizitzan ematen diren gauzak ikusten dituzte eta askotan irtenbideak ere beraiek dituzte”, azpimarratu zuen Barriolak.\nZenbait egitasmoZentzu horretan, aurrerantzean egitasmo ezberdinak aurrera eramango direla azaldu zuen, baina oraingoz marka ezagu-tzera emango dute. Horretarako, Zestoako establezimendutan zenbait elementu egongo dira;besteak beste, pegatinak, kartelak eta denden sarreretan jartzeko alfonbrak. Bestalde, aurrera begira, zenbit egitasmo dagoeneko buruan dituzte eta horien artean bat aipatu zuen: “Triviala bezelako joko bat jarriko dugu martxan. Fitxa batzuk jarriko ditugu dendetan, herritarrek Zestoari buruzko galderak erantzuteko eta ondoren zozketa bat egingo da parte-hartzaile guztiekin. Ideia esanguratsua iruditzen zaigu bi kontzeptu nagusiek bat egiten dutelako: dendaria eta merkataritzak herriarekin duen lotura zuzena”.\nBestalde, kanpaina honen osagarri eskualde mailan hilaren 22an aurkeztuko den bideo berri baten berri eman zuten. Hala, Erosi ezazu herrian lelopean, Azpeitia, Azkoitia eta Zestoako merkatari elkarteek bultzatuta ikus-entzunezkoa argitaratuko dute, herrian kontsumitzeak dituen onuren berri emateko.


Mary O'Brien, Dusty Springfield izenaz ezagunagoa (Londres, 1939 - Londres, 1999), britainiar abeslaria izan zen. 1960an Springfields taldea sortu zuen, folk eta country musikakoa. Arrakasta handiko single batzuk grabatu zituen, eta hiru urte geroago, bakarlari gisa hasi zen. I Only Wanna Be With You (1964) abestiarekin ingeles zerrendetako laugarren lekura iritsi zen; abestia zekarren diskoa, A Girl Called Dusty, urte horretan bertan argitaratu zen, eta Britainia Handiko hamar onenen artean sartu zen. 1965ean, Everything´s Coming Up Dusty argitaratu zuen, eta hurrengo urtean bere arrakastarik handiena lortu zuen, You Don't Have To Say You Love Me abestiarekin. 1967an The Look Of Love grabatu zuen, James Bonden film baterako (Casino Royale), eta 1969an bere beste klasikoetako bat argitarat\nMary O'Brien, Dusty Springfield izenaz ezagunagoa (Londres, 1939 - Londres, 1999), britainiar abeslaria izan zen. 1960an Springfields taldea sortu zuen, folk eta country musikakoa. Arrakasta handiko single batzuk grabatu zituen, eta hiru urte geroago, bakarlari gisa hasi zen. I Only Wanna Be With You (1964) abestiarekin ingeles zerrendetako laugarren lekura iritsi zen; abestia zekarren diskoa, A Girl Called Dusty, urte horretan bertan argitaratu zen, eta Britainia Handiko hamar onenen artean sartu zen. 1965ean, Everything´s Coming Up Dusty argitaratu zuen, eta hurrengo urtean bere arrakastarik handiena lortu zuen, You Don't Have To Say You Love Me abestiarekin. 1967an The Look Of Love grabatu zuen, James Bonden film baterako (Casino Royale), eta 1969an bere beste klasikoetako bat argitaratu zuen, Son Of A Preacher Man. Beste lan batzuk: Golden Hits, Dusty ub Memphis; The Windmills Of Your Mind; Am I The Same Gir; What Have I Done To Deserve This; Whatever Would I Do (1995). Bularreko minbiziak gaixorik hil zen. (eu)\nMary O'Brien, Dusty Springfield izenaz ezagunagoa (Londres, 1939 - Londres, 1999), britainiar abeslaria izan zen. 1960an Springfields taldea sortu zuen, folk eta country musikakoa. Arrakasta handiko single batzuk grabatu zituen, eta hiru urte geroago, bakarlari gisa hasi zen. I Only Wanna Be With You (1964) abestiarekin ingeles zerrendetako laugarren lekura iritsi zen; abestia zekarren diskoa, A Girl Called Dusty, urte horretan bertan argitaratu zen, eta Britainia Handiko hamar onenen artean sartu zen. 1965ean, Everything´s Coming Up Dusty argitaratu zuen, eta hurrengo urtean bere arrakastarik handiena lortu zuen, You Don't Have To Say You Love Me abestiarekin. 1967an The Look Of Love grabatu zuen, James Bonden film baterako (Casino Royale), eta 1969an bere beste klasikoetako bat argitarat (eu)


Donostiako Kubo-kutxa aretoak Paloma Navares artistari buruzko atzera begirako erakusketa bat aurkeztuko du - Kutxa Fundazioa\nGainera, Rocío de la Villa komisario duen atzera begirako honetan artistaren ibilbidearen bi alderdi nabarmentzen dira: bideoinstalazioaren arloan bete duen aitzindari rola, eta gure herrialdean 90eko hamarkadatik aurrera garatu ziren arte feministan eta genero-ikuspegiko artean betetzen duen lekua. Hamarkada horren hasieran, Navaresek proiekzio handia zuen jada Erdialdeko Europako museo eta zentro ezagunetan, eta Europan eta Europatik kanpo generoari edo feminismoari buruzko erakusketa kolektiboetan parte hartu zuen lehen artista espainiarra izan zen. 1984. urtean lehenengo Bideo Jaialdia sortu eta zuzendu ostean (bideoinstalazioak ere baziren bertan), 90eko hamarkadaren amaieran nazioarteko aintzatespena zuen bideoinstalazioaren arloan Paloma Navaresek. Horretaz gain, bost urtez izan zen magister International Summer Academy of Fine Arts Salzburg bikainean. Bertan, instalazioei buruzko ikastaro trinkoak eman zituen.\n...irakurri gehiago prentsa-ohar osoan (word formatua)


Euskal Errepublikaren Eguna izango da apirilaren 25ean - Uztarria (Azpeitia)\n2020ko apirilek 1, ASTEAZKENA\n2020ko ots. 18a, 09:14\nDuela aste batzuk iragarri zuen Naziogintza taldeak "ezustekorik ezean" egun horretan egingo zuela Euskal Errepublikaren Eguna. Urkulluk EAEko hauteskundeak apirilaren 5era aurreratu dituztenez, hasierako datari eutsi dio taldeak.\nNaziogintza Taldeak baieztatu duenez, apirilaren 25ean Euskal Errepublikaren Eguna egingo dute Azpeitian. Duela aste batzuk iragarri zuen taldeak "ezustekorik ezean" apirileko egun horretan egingo zuela Euskal Errepublikaren Eguna, baina Iñigo Urkullu Jaurlaritzako lehendakariak EAEko hauteskundeak zein datatara aurreratzen zituen ikusteko zain egon da. Bozak apirilaren 5ean izango direnez, Naziogintzak hasieran jarritako datan ospatuko du nazio mailako izaera eman nahi dioten eguna.\nNaziogintzako ordezkariek azaldu dutenez, 1931ko apirilaren 17an, Espainiako Estatuan errepublika ezarri eta egun gutxira, Azpeitiko Udalak aho batez euskal errepublika aldarrikatu zuen. Gertaera hori ardatz hartuta eta euskal errepublikaren aldarriarekin uztartuta antolatuko du Naziogintza taldeak Euskal Errepublikaren Eguna, oroimen historikoa berreskuratzea eta gertaera hura ezagutaraztea xede. Era berean, "euskal errepublikaren beharra" sozializatu nahi dute sustatzaileek.\nAlkate berria izango du Hazparnek\nHerritarrek kontsulta dezakete apirilaren 5eko hauteskundeetan mahaikide izatea egokitu zaien edo ez\nBihar egingo dute apirilaren 5erako hauteskunde mahaiak osatzeko zozketa


Mercadonako Sugarland gorputz-kremak - Mercadona\nSugarland gorputz-kremak: edizio mugatua\n2018ko ekainaren 18a\nSugarland Mercadonara iritsi da, bi gorputz-kremarekin: Banana Attraction eta Vanilla Addiction. Mercadonaren lurrindegiko edizio mugatu bat da Sugarland.\nSugarlandek gorputza hidratatzen du, ukitu gozoz betetako une zoriontsuetara eramaten zaituzten usain atsegingarriekin.\nSugarlanden Banana Attraction gorputz-kremak udako postre krematsu nagusi den banana- eta gaileta-irabiatuaren usain erakargarria du.\nSugarlanden Vanilla Addiction hidratatzaileak usain ezin klasikoago baten alde egiten du: banilla- eta sagar-tartaren usaina.\nNola erabili Mercadonako Sugarland gorputz-kremak\nMercadonako Sugarland gorputz-kremak azal-mota guztietarako dira.\nKrema ondo emateko, zabaldu masaje zirkular leun batekin. Masajea egin den gorputz-zatian, bizkor xurgatzen da krema.\nSugarland kremen onurak\nEgunero erabilita: Mercadonako lurrindegian aurkituko dituzun gorputz-krema hauek egunero erabil daitezke. Izan ere, oso azal lehorra baduzu, egunean behin baino gehiagotan eman dezakezu, hobeto hidratatzeko.\nUsain apartak eta bitaminak zure azalerako: Usain paregabeaz gain —banana- eta gaileta-irabiatua eta sagar- eta banilla-tarta—, karitea eta E bitamina dauzkate.\nMercadonako kremen kalitate-prozesua ezagutzera gonbidatzen zaitugu: 100 kontrol sakon baino gehiago egiten dizkiete dozenaka profesionalek, zure azala ahalik eta ondoen zaintzeko.\nEzagutu Mercadonaren Simply Flowers linea. Zure azala ukitu fresko, leun eta erromantikoz bilduko dute peoniaren, bioletaren, arrosaren, laranjondo-lorearen eta jasminaren lurrinek.\nSlim Action zelulitisaren kontrako barra berria: edizio mugatua\nEguzkitik babesteko Mercadonaren produktuak


Apirilak 2019 – Eibar Rugby Taldea | Webgune ofiziala\nMonthly Archive for: "Apirilak, 2019"\nMULTIKIROL SAIOAK AMAITUAK\nHilak 13, zapatua, Avía Eibar Rugby Taldeak rugbiko multikirol saioak amaitutzat eman zituen. Eguraldia lagun izan genuen eta horrek asko lagundu zigun goiza ganoraz eta erraztasunez aurrera [...]\nApirilaren 6an, larunbatean, ospatu ziren lagun arteko hiru partidak, Altamiran, Ordiziako zelaian. Ordizia Eibar Avia B-rekin batera eta Bera-Bera izan ziren euskal taldeak, bestalde Majadahonda [...]\nGaur beste kontzentrazio bat izan dugu 10 Eta 12 azpikoena\nDomekak 7an kontzentrazioa izan dugu iruñan. Goizean goiz autobusez abiatu behar izan gara bertara. Errugbiz eta dibertsioz beteriko goiz ederra igaro dugu. Parte hartu duten taldeak, La [...]\nAlebinen 3.jardunaldia unben\nErrugbiko 3.jardunaldia izan dute herriko txikiek gaur goizean Unben. Eguraldi eta errugbi ezinhobeaz disfrutatzeko aukera izan dute. Jokalari asko gerturatu dira gaurko honetan errugbiko zelaira [...]\nAmaiur Mayo-k 10 urte baino gehiagoko esperientzia dauka errugbiaren munduan, ibilbide luze honetan behin baino gehiagotan Espainiako selekziotik deitua izan da eta Euskal selekzioko erreferente [...]\nAVIA EIBAR R.T. sub16-k IRUÑA-rekin jokatu zuen larunbat eguerdian Unbe-ko zelaian. Partidaren lehenengo 10 minutuak nahiko parekatuak izan ziren, baina hortik aurrera armaginak lozorroan sartu [...]\nAVIA Eibarrek Ohorezko A mailari ihes egiten utzi zion, finalerdietan Les Abelles-en aurka galdu ostean (31-22). Hala ere, datorren denboraldian Ohorezko B mailan mantenduko da eta aukera berri [...]


Zilarrezko ekonomiari buruzko inbertsio foroa Crecermas platarforman\n2017ko abenduaren 14an, 17:00etan-Bilboko Burtsa\nCrecer+ Orkestraren ekintzailetza eta inbertsio plataformak eta Bizkaiko Foru Aldundiak inbertsio foro hau antolatu dute, bereziki 50 urtetik gorakoei bideratutako gizarte izaerako proiektu ekintzaileei bultzada bat emateko.\nHelburu horretara bideratutako produktu edo zerbitzua eskaintzen duten proiektuak aurkezteaz gainera, ekitaldiak zilarrezko ekonomiak, ekintzailetzaren eta inbertsioaren ikuspegitik, eskaintzen dituen aukeren inguruan sentsibilizatzea eta gogoeta egitea ere bilatzen du.\nGainera, Lourdes Morenok startupetan inbertitzeko gakoak azalduko ditu, inbertsioaren ikuspegi kontserbadorearenaren ikuspegitik. Moreno inbertsioetan aditua da eta ongi ezagutzen du Crecer+ plataforma, bertako kide baita.\nManuel Ardanzaren hitzak, Bilboko Burtsako Presidentea.\nOrkestrako ordezkari baten hitzak\nLourdes Morenoren hitzaldia, Startupetan inbertitzeko gakoak. Zergatik gorde gure ondarearen zati bat startupetan inbertitzeko.\nFRACTALMED arrakasta kasua.\n1. proiektua: zaintzaileentzat eta adinekoak diren edo mendekotasunen bat duten pertsonentzat irtenbide bat, kokapena ezagutzeko eta eguneroko bizitzan laguntzeko.\n2. proiektua: erabilera bakarreko gailua, merkea, fidagarria, azkarra eta erabiltzeko erraza, minbizia duten gaixoen odolean dauden ADN mutazioak antzemateko.\nForora etorri nahi izanez gero, eman zure izena HEMEN\nZer da zilarrezko ekonomia?\nZilarrezko ekonomia deitzen zaio 50 urtetik gorako pertsonen beharrei erantzuna ematen dieten jarduera ekonomikoen multzoari. Horren barne sartzen dira adinekoek zuzenean erosten dituzten ondasunak eta zerbitzuak, sektore publikoak erosten dituenak eta haiei lotutako zeharkako jarduera ekonomikoak.\notsaila 13, 2019|Erantzunak desaktibatuta daude Madrilen izango da, lehenengo aldiz, Crecer + Foroa sarreran\nazaroa 7, 2018|Erantzunak desaktibatuta daude Crecer+ XXIV Inbertsio Foroa sarreran\nekaina 12, 2018|Erantzunak desaktibatuta daude Crecer+ XXIII Inbertsio Foroa sarreran\notsaila 9, 2018|Erantzunak desaktibatuta daude Crecer+ XXII. Inbertsio Foroa sarreran\nurria 16, 2017|Erantzunak desaktibatuta daude Orkestra eta Gipuzkoako Ganbera elkarrekin, Crecer+ XX. Foroan, Donostian sarreran


Guai ez — Eibar.ORG | Eibarko peoria\nHemen zaude: Hasiera / Blogak / Izan eta Esan / Guai ez\nElena Laka 2005/10/17 09:27\n"Kontu korrontea zabaldu zuten antolatzaileek (…) beste eremu batean. Europa osoa kontutan izanda (…) seguruenik errenta zein kontsumo mailarik altuenetakoak erakusten dituen Deba Goiena eremu gipuzkoar zein bizkaiera mintzairadunean. Halaber, monobolumen zein 4x4 gehien erakusten dituen ikastolagune tradizionala (…) Nora zuzendu diru-biribilketa….Mendebaldeko euskalkia monobolumnean dabilen ekialde hurbilera ez, noski, oraindik ere oinez dabilen ekialde urrunera baizik". Berria 05-10-14\nZirimolan garamatzan gaur egungo merkatu-munduan, gauzak ez dira diren bezalakoak, saltzen diren bezalakoak baizik. Saltzen duguna (edo ez duguna) gara. Eta aitor dezagun: azokan postua ipintzerakoan Debagoienak ez du asmatu. Ez gara ez gipuzkoar ez bizkaitar moduan azaltzen. Aberatsegiak ez gara, baina pobreegiak ere ez, ez gara kexatzen. Donostiatik eta Bilbotik hurrun eta garesti gaude, horiei bizkar bizi gara beraz. Maltzagatik bailararako sarrera aiñubia da, ez da erakargarria. Eta onar dezagun: EITBko promoko andaluzaren moduan, “zozo” samarrak gara. Frigorifiko asko, farandula gutxi. Iaz Euskal Herriko Hollywooden izan ziren Kilometroak, ZarautzenJakina, Zarautzen dena da “guai”. Eguraldia ere primerakoa izan zen egun horretan, inork ez zizkion kontutan hartu Zarautzi bere aberastasuna. Luxozko automobilak, ehun milioiko etxeak, markako dendak… ezezagunak ei dira Zarautzen. Ah, baina Zarautz polita da, euskalki dotorean mintzatzen da, seguruasko gaur egun euskal idazle per capita gehien dauzkan herria da, eta herrian bertan langileek ez dute bost errelebotan lan egiten. Zarautzen “guai” da malekoitik paseatzea. Ostera goiko trenbidetik ibiltzeak “glamour” gutxiago dauka. Eta berdin hurrengo urteko Kilometroak-en herrian, Oiartzunen. Han txaletik ez, 4x4ko autorik ez.\nNafarroa, buruz oker ez banabil, Peninsula Iberiar guztian errenta per capita altuena duen lurraldea da. Iruinberrin duela bi urte gertatutakoa penagarria izan zen, eta ondo bideratuak iruditzen zaizkit hara emandako diruak, ikastolen alde gauden guztioi egindako elkartasun deiak. Zein da orduan aldea? Euskal Herri honetan badago dirua eta aberastasuna. Baita ere gauza askotarako baliabide premia. Itxuraz baina horretxek guztiak bereganatuko ditu bere burua ondoen saltzen dakienak. Eta ez da hori, momentu honetan, Debagoienaren kasua.\nNik uste dut gai hau egueraldi txarra egin zuen eguna baino lehenagotik datorrela. Atentzioa eman zidan Kilometroak eguna baino lehen, Arizmendi ikastolako arduradunei egindako elkarrizketetan, zenbat aldiz azaldu behar izan zuten euren ikastolak ez zeukala dirurik, ez zela aberatsa. Excusatio non petita, acusatio manifiesta.\nEz daukat gogoan Zarautzko ikastolak iaz horren beste aldiz errepikatu behar izan zuenik dirurik ez zeukala.\nSeguruasko bazegoen lehendik aurreiritzi bat, gero Fermin Etxegoienek bere zutabean jaso zuena.\nNik be irakurri nauen Fermin Etxegoienen artikulua, eta ez jaten gustau. Alde batetik, emuten dau gure euskalkixak laguntzarik ez dauela merezi esaten dauela. Bestetik, nik be pentzau nauen Naparrun be dirua ugari dauela esaten dala. Hala ta be, Zarautz eta Oiartzungo adibidiak ez jaten okurritu, eta oso onak die.\nGainera, askotan emuten dau kooperatibismuan bidez gure bailaran lortu douen ongizate-mailagatik barkamena eskatu biher douela, edo pijo edo burges bihurtu garela. Ez al da ba hori ezkerrekua dan edozeinek eskaketan dauena, aberastasunan banaketia alegixa?\nArtikulu honekin nire pentzamendua plasmau dozu, baina nik egingo nauena baino askoz hobeto. Txapeau! Aukeratuko al daue Berrian blogtekarako? Ez dot uste...


Eusko Legebiltzarra 2012. Nola bozkatu. Espainian bizi direnen posta bidezko botoa\nHemen zaude: Hasiera | Hauteskundeen informazioa | Aurreko hauteskundeak | Eusko Legebiltzarra 2012 | Nola bozkatu\nEspainian bizi direnen posta bidezko botoa\nNork bozka dezake posta bidez?\nEusko Legebiltzarrerako hauteskundeetan, bozketa-egunean botoa ematea dagokien herrian ez daudela aurreikusten duten Euskal Autonomia Erkidegoan erroldatutakoek, posta bidez eman dezakete botoa.\nHalaber, gaixorik daudela-eta edo urritasun fisikoren bat dutela-eta bozketa-egunean zuzenean bozkatu ezin dutenek ere eman dezakete posta bidezko botoa.\nPosta bidezko botoa emateko eskaera eginez gero, ez dago zuzenean bozkatzerik.\nZer egin behar da posta bidez bozkatzeko?\na) Posta bidezko eskaera bat betetzea\nHala nahi duten hautesleek beraiek bete eta sinatu behar dute posta bidezko botoa emateko eskaera. Eskaera hori Espainiako posta-bulego guztietan aurkituko dute.\nEskaera bete eta sinatu ostean, edozein posta-bulegotan aurkeztu behar da. Posta-zerbitzuko funtzionarioek nortasuna egiaztatzeko agiria aurkezteko eskatuko dute, eta sinadura bat datorren egiaztatuko. Ez da inola ere horren fotokopiarik onartuko.\nc) Posta bidezko botoa eskatzeko epea\nPosta bidezko botoa eska daiteke abuztuaren 28tik urriaren 11ra bitartean, biak barne.\nNolanahi ere, posta bidez bozkatzeko asmoa baduzu, ez itxaron azken ordura arte. Egin eskaera ahalik eta lasterren.\nd) Posta bidezko botoa ematea\nDagokion Hautesle Erroldako Bulegoko Ordezkaritzak, posta ziurtatu bidez, botoa emateko beharrezkoa den dokumentazioa bidaliko du, urriaren 1etik 14ra bitartean, posta bidezko eskaeran zuk adierazitako helbidera. Hain zuzen, dokumentu hauek bidaliko ditu:\nBotoa eman beharko lukeen mahaiburuari zuzendutako gutun-azala.\n"Eusko Legebiltzarrerako Hauteskundeak -2012- Elecciones al Parlamento Vasco" idazpurua duen gutun-azala, Eusko Legebiltzarrerako boto-txartela sartzeko.\nEusko Legebiltzarrerako aldarrikatutako hautagai-zerrenda bakoitzaren boto-txartela\nDokumentazioa jaso eta gero, berehala egin beharko dituzu ondoren adierazitako eragiketak:\nAukera ezazu bozkatu nahi duzun Eusko Legebiltzarrerako hautagai-zerrendaren boto-txartela, eta sar ezazu hauxe dioen gutun-azalean: "Eusko Legebiltzarrerako Hauteskundeak 2012 Elecciones al Parlamento Vasco". Hori egin ondoren, itxi ezazu bozkatzeko gutun-azala.\nHauteskunde Mahaiburuarentzako gutun-azalean hauxe sartu behar duzu:\nHautesle-erroldako inskripzioaren ziurtagiria.\n"Eusko Legebiltzarrerako Hauteskundeak 2012 Elecciones al Parlamento Vasco" idazpurua duen bozkatzeko gutun-azala.\ne) Posta bidezko botoa bidaltzea\nMahaiburuarentzako gutun-azala bidaltzeko azken eguna urriaren 18a da (epea luzatua, HBZren 2012-09-27ko Akordioa); halere, jasoko dutela bermatzeko, komeni zaizu ahalik eta lasterren bidaltzea. Gutun-azal horrek ez du frankeorik behar, baina posta ziurtatuz eta urgentez bidali behar duzu.


Xabier Kintana - Wikipedia, entziklopedia askea.\nBilbo, 1946ko urriaren 13a (74 urte)\nidazlea, itzultzailea, hiztegigilea eta katedraduna\nEspainiako Kritika Saria euskarazko narratibari (1984) : Ta Marbuta. Jerusalemen gertatua\nXabier Kintana Urtiaga (Begoña, Bilbo, Bizkaia, 1946ko urriaren 13a - ) euskalaria, euskal idazlea, itzultzailea eta euskaltzaina da.\n4.6 Haur eta gazte literatura\n4.9 Artikuluak aldizkari orokorretan\nFilosofia eta Letretan lizentziatu zen 1974an Deustuko Unibertsitatean. Euskara eskolak eman zituen 1972tik 1979ra Erandion, Algortan, Getxon eta Leioan.\nImanol Berriatuarekin 1976an Israelen hebreera irakasteko erabiltzen zuten metodologia eta materialak aztertu zituen. Ikasi zutena giltzarri izan zen gero euskaltegietan erabiliko zen eredua diseinatzeko. Ordura arte eskolak erdaraz izaten ziren maiz, eta oso ikuspuntu erabat gramatikal batetik bideratuak. Harrezkero eskola guztiak euskaraz izango ziren, elkarrizketa eta komunikazioa sustatuz.\nInstitutuko lehen katedratikoa izan zen Euskal Hizkuntza eta Literaturan 1980an. Geroago 1981etik 2006ra bitarte erretiratu zen arte, EHUko Euskararen Kabineteko burua izan zen. EHUko titulazioetan euskararen erabilera bideratzea eta administrazioko itzulpenak egitea ziren Kabinetearen zereginak.\nEuskara batuaren lehen hiztegi handiak sortzea izan zen bere ekarpen nabarmenena. 1970ean Gabriel Arestirekin batasunerako oinarrizko hitzak biltzen zituen Batasunaren kutxa izenek argitalpenean. Gero, oso ezagun eta erabiliak izan ziren hurrengo urteetan atera zituen hiztegiak, berak bakarrik eginda edo elkarlanean:\nHiztegia 80 (1980),\nHiztegia bi mila (1984),\nElhuyar hiztegia (1996), eta abar.\n1966an izendatu zuten euskaltzain urgazle, eta geroago 1993ko urriaren 29an euskaltzain oso. Bere sarrera-hitzaldian Bilbok euskararen bzitzan izan duen eragina azaldu zuen 1994an.Euskaltzaindiko idazkaria da 2002ko otsailaren 22tik.\n2009ko martxoaren 21ean, Academia de l'Aragonésko ohorezko akademiko izendatu zuten.\nKintanak hainbat idazleren lanak itzuli ditu: F. Kafka, K. Marx, F. Engels, Miguel de Unamuno, Joanes Uharte Donibanekoa, A. Camus, D. Defoe, V. Lenin, Benjamin Tuterakoa, Yehudah ha-Levi, Moseh Ben Maimon, Xota Rustaveli eta Yuval Noah Harari. Besteak beste liburu hauek itzuli ditu:\nK. Marx, F. Engels. Alderdi Komunistaren Manifestua (Jakin, 1998)\nJuan Huarte San Juan. Zientzietarako argimenen azterketa. (KLASIKOAK, Pentsamendu unibertsala, 1996)\nMiguel de Unamuno. Bizitzaren sentimendu tragikoaz. (KLASIKOAK, Pentsamendu unibertsala, 1994)\nCharles Robert Darwin. Espezieen jatorria: hautespen naturalaren bidez. (KLASIKOAK, Pentsamendu unibertsala, 1994)\n[[Yuval_Noah_Harari#Euskarara_ekarriak|·Yubal Noah Harariren Sapiens (Andoni Sagarnarekin elkarlanean)]. (2019).\nJustoMari Mokoroa (2000, Eusko Jaurlaritza)\nAnaitasuna aldizkarian 310 artikulu idatzi zituen, baita hainbat aldizkaritan ere, besteak beste: Jakin, Zeruko Argia, Egan, Herria, Cambio 16, El Pensamiento Navarro, Euskaldunon Egunkaria, Fontes Linguae Vasconum, Hermes, Elhuyar, Egin, Deia, Hitz, El Mundo del País Vasco, Egun On, eta Pasárgada.\nBestalde, Euskal komunitate zientifikoaren Inguma datu-baseak, guztira berak sorturiko 110 lan baino gehiago erakusten ditu.\nBilboko ospetsuak saria jasotzen 2016an\nSari eta errekonozimendu hauek jaso ditu:\nBilboko Udalaren 'Bilboko Ospetsu' izendapena (2016) José Angel Iribar, Sara Estévez, José Antonio Garrido eta Begoña Ruedarekin batera.\nEuskal Herriko Unibertsitatearen omenaldia (Leioa, 2010)\nAcademia de l'Aragonés-eko ohorezko kide (2009)\nEHUren Zientzia Fakultateko San Alberto Magno saria (1995)\nBilboko Iruña Kafetegiko saria (1984)\nEspainiako Kritikaren saria euskarazko narratibari (1984)\nSantiago de Compostelako Jai Minervalen poesia saria (1970)\nDeustuko Unibertsitatearen ipuin lehiaketarena (1968)\n↑ a b c d e Kintana, Xabier. Euskaltzaindia (Noiz kontsultatua: 2018-10-06).\n↑ «Xabier Kintana, Idazlea» Argia (Zeruko Argia) (Noiz kontsultatua: 2018-10-07).\n↑ a b García, Daniel González. «Actuals miembros de l'Academia» www.academiadelaragones.org (Academia de l'Aragonés,) (Noiz kontsultatua: 2018-10-07).\n↑ Kintana Urtiaga, Xabier. www.inguma.eus (Inguma - Euskal komunitate zientifikoaren datu-basea) (Noiz kontsultatua: 2018-10-07).\n↑ «'2016ko Bilboko ospetsuak' izendatu dituzte» https://uriola.eus (Noiz kontsultatua: 2018-10-06).\nXabier Kintana literaturaren zubitegian\nXabier Kintana Inguma datu-basean\nLiteraturaren Zubitegia: 72\nOrriaren azken aldaketa: 26 uztaila 2021, 23:18.


CAF-Elhuyar sariak 2021: ezagutza da txertoa - Elhuyar Aldizkaria\n2021eko CAF-Elhuyar sarien irabazleak, ezker eskuin: Nahia Seijas Garzón, Iñaki Sanz-Azkue, Jon Urzelai Urbieta, Helene Sánchez Zelaia, Jabier Agirre Lasarte, Itxaso Navarro Celestino eta Asier Albite Arregi. Arg. Iñigo Ibañez/Elhuyar\n“Ezagutza da txertoa” lelopean banatu ziren atzokoan CAF-Elhuyar sariak, Tabakalerako Kutxa Kultur Plazan, Donostian. Inoiz baino sari gehiago banatu dira aurten. Hauek izan dira lan irabazleak:\n“Alferrik saiatzen gara natura giltzapetzen”, Nahia Seijas Garzónena. Dibulgazio-artikulu orokorraren saria.\n“Polimero jasangarriak garatzea elikagaiak ontziratzeko”, Ainara Sangroniz Agudorena. Doktore-tesian oinarritutako dibulgazio-artikuluaren saria.\n“Betizua, Europako azken behi basatia desagertzear?”, Asier Albite Arregirena. Lehen sektoreko lan onenari Neiker Sari Berezia.\n“Klima-aldaketa eta mahastizaintza”, Helene Sánchez Zelaiarena. Neiker Sariaren aipamen berezia.\n“Etxeko leihoak naturaren behatoki”, Iñaki Sanz-Azkuerena, Gaur8 astekarian eta Naiz egunkari digitalean argitaratua. Zientzia-kazetaritzaren arloko saria.\n“Pentsatu, ez sinistu”, Jon Urzelai Urbieta. Zientzia-kazetaritzaren arloko aipamen berezia.\n“Sonata 00001011-Spam irudien soinu transdukzioen kontzertua”, Itxaso Navarro Celestinorena. Sorkuntza beka.\n“15 minutuko hiria, 45 minutuko lurraldea. Euskal kartografia garaikideak”, Ander Gortazar Balerdi eta Jacek Markusiewiczena. Sorkuntza beka.\nJabier Agirre Lasarte medikua. Elhuyarren Merezimendu Saria.\nAlferrik saiatzen gara natura giltzapetzen\nNahia Seijas Garzón, Dibulgazio-artikulu orokorraren sariaren irabazlea. Arg. Iñigo Ibañez/Elhuyar\nNahia Seijas Garzón amurriotarrak irabazi du Dibulgazio-artikulu orokorraren saria, “Alferrik saiatzen gara natura giltzapetzen” izeneko artikuluarekin. Epaimahaiaren arabera, Saijasek historiaren historia modu atsegin eta erakargarrian kontatzen du, eta kazetaritzaren ikuspegitik, artikuluaren haria ondo josia dagoela azpimarratu du.\nSeijasek, saria jaso duenean, giza eskubidetzat jo du garai hauetan zientzia-aurrerakuntzak ulertzeko, jarraitzeko, parte hartzeko aukera izatea; kultura zientifikoaz gozatzea, azken batean. Eta hezkuntzari ere erreparatu dio: “Biologia eta geologia oso modu abstraktuan ematen dira eskoletan. Askotan ahaztu egiten dugu biologiak eta geologiak duten parte historikoa, eta testuinguru edo interpretazio historiko hori gabe erakusten dira. Hori iraultzea izan da artikulua idazteko nire motibazioa; espazioan eta denboran kokatu nahi izan ditut natur zientziak”.\nPolimero jasangarrien garapena elikagaien ontziratzerako\nAinara Sangroniz Agudok eskuratu du doktore-tesian oinarritutako artikuluaren saria, “Polimero jasangarriak garatzea elikagaiak ontziratzeko”lanari esker. Sangroniz Elgetakoa da. Epaimahaiaren iritziz, gaur egungo arazo bati erantzuten dion ikerketa bat da, eta gaurkotasuna eta egilearen helburua azpimarratu ditu: mundua hobetu nahi izatea. Haren tesi-zuzendari Agustin Etxeberriak jaso du saria, Sangroniz AEBn baita egun.\nBetizua, Europako azken behi basatia desagertzear?\nAsier Albite Arregik jaso du aurtengo Neiker Sari Berezia. Arg. Iñigo Ibañez/Elhuyar\nLehen sektoreko lanak saritzeko helburua du Neiker Sari Bereziak, eta aurtengo saritua Asier Albite Arregi zumaiarra izan da, “Betizua, Europako azken behi basatia desagertzear?”lanari esker. Kategoria honetako epaimahaikideek garrantzi berezia ematen diote lana berritzailea izateari, teknologian oinarritua egoteari eta erabilgarritasunari.\nAlbitek galtzeko zorian dagoen betizuaren aldarria egiteko aprobetxatu du, saria jasotzean. Ez bakarrik hori, betizuekin batera, haiek bizi diren baserriak eta baserritar familiak ere desagertzear daudela gogorarazi du; hain zuzen, abeltzaintza eta nekazaritza estentsiboa egin eta natur bioaniztasuna mantentzen duten horiek. “Gure arbasoen ondare kulturalaren gordailu ere badira”, adierazi du, kezkaz.\nHelene Sánchez Zelaia. Arg. Iñigo Ibañez/Elhuyar\nAurten, lehengo sektoreko bigarren lan bat nabarmendu nahi izan du epaimahaiak, aipamen bereziaren bidez. Oraingo honetan, Helene Sánchez Zelaia durangarra izan da saritua, “Klima-aldaketa eta mahastizaintza” lanarekin. Epaimahaiaren arabera, egileak, artikulu honetan, puri-purian dagoen arazo bati irtenbide bat ematen dio, diziplinartekotasunean eta praktikotasunean oinarritua.\nZientzia-kazetaritzaren arloko saria gaurkotasun beteko artikulu batek eskuratu du, egilearen ikuspegi pertsonala azaltzen duena, behaketan eta kontenplazioan oinarritua, eta horrek originaltasuna ematen diola adierazi du epaimahaiak. Iñaki Sanz Azkue hernaniarrak idatzitako “Etxeko leihoak naturaren behatoki” lana izan da irabazlea, eta Gaur8 astekarian eta Naiz egunkari digitalean argitaratu zuten iazko martxoan.\nIñaki Sanz Azkue hernaniarra. Arg. Iñigo Ibañez/Elhuyar\n“Denok konfinatuta eta etxeko leihotik begira geundenean idatzi nuen artikulua, pandemiaren erdian —gogoratu du Sanzek—. Hausnarketarako gai asko ekarri ditu pandemiak: besteak beste, zientzia-dibulgazioaren ezinbestekotasuna. Zientziaren eta gizartearen lotura horretan, ezinbesteko aldagaia da bihurtu da. Artikulu zientifikoetako ondorioak gizarteak uler ditzan, mezu garbiak eta zuzenak behar ditugu, euskaraz egiten direnak”. Biodibertsitateaz ere hausnartu beharko genukeela adierazi du: “Datozen hurrengo pandemiei egiteko, biodibertsitatea izango da horma nagusia. Biodibertsitatea hitz larritan txertatu beharko genuke gizarte honetan”.\nJon Urzelai Urbieta, “Pentsatu, ez sinistu” irrati-pilulen egilea. Arg. Iñigo Ibañez/Elhuyar\nBestetik, arloko lan bakarra saritu badaiteke ere, epaimahaikideek erabaki dute beste lan batek aipamen berezia merezi duela: Jon Urzelai Urbieta zumarragarraren “Pentsatu, ez sinistu” irrati-pilulek. Epaimahaiak dio Urretxuko eta Zumarragako proiektu komunikatiboaren KKinZona irratsaioan emandako lan horrek izurriari buruzko kontzeptuak argitzen dituela, sineskeri asko argituz. “Nire inguruan sumatzen nuen giro sozialari erantzun nahi izan nion —adierazi du Urzelaik—. Zientziari mesfidantzaz begiratzeko joera sozial bat ikusten dut inguruan, gaitz asko leporatzen dizkiona, eta logika ekonomiko jakin bati erantzun diola argudiatzen dutenak. Hori dena, pentsatuz transgresore izaten ari direla, eta balizko ikuspegi kritiko bat ahotan dutela. Egoera konplexua bizi dugu orain, eta gizarteak erronka konplexuak izango ditu aurrerantzean. Horretarako, zientziari kritikoki begiratu behar zaio, utopismo teknologikoa eta zientifismoak alboratuz, baina ahaztu gabe ikuspegi kritikoak behar-beharrezkoa duela zientzia”.\nZientzia eta gizartearen arteko zubi-lana egiten duten proiektuetarako laguntza\nSariez gain, 5.000 euroko diru-laguntza bat ere eman ohi du CAF-Elhuyar sariketak, zientzia eta gizartearen arteko zubi-lana egiten duen proiektuak bultzatzeko asmoz. Aurtengoan, ordea, horrelako bi diru-laguntza banatu dira: bata Itxaso Navarro Celestino donostiarrak jaso du ”Sonata 00001011-Spam irudien soinu transdukzioen kontzertua”lanarengatik. Epaimahaiak azpimarratu du teknika berria proposatu eta gogoeta interesgarria egiten duela Navarrok, spama beste hizkuntza batera eramanaz.\n“Proiektu hau duela lau urte hasi zen, hain zuzen Elhuyarri esker, Miraila proiektuak jasotako sariari esker. Proiektu hartan gure arbasoak ekarri genituen gogora, haiek kobazuloetan utzitako margo-lanak. Eta, horretan ari ginela, konturatu nintzen etorkizunean gu geu ikertuko gaituztela, nolakoak ginen jakiteko. Eta sortzen ditugun soberakinak izango direla gugandik ikusiko dutena; gehienbat, zabor digitala, spama. Sare sozialetan egunero argitaratzen dugun informazio hori guztia izango da etorkizunean guri buruz jakingo dena. Horregatik, nire proposamena da soberakin horiek musika bihurtzea, etorkizunean nola entzungo gaituzten erakusteko”\nItxaso Navarro Celestino. Arg. Iñigo Ibañez/Elhuyar\nBigarren diru-laguntza Ander Gortazar Balerdidonostiarraketa Jacek Markusiewicz poloniarrak jaso dute, “15 minutuko hiria, 45 minutuko lurraldea. Euskal kartografia garaikideak” lanarengatik. Urbanismoarekin lotura duen kezka garaikide bat azaleratzen duela lanak, eta gizartean gogoeta egiteko baliagarria izan daitekeela dio epaimahaiak. Euskal Herritik kanpo zirenez, saria ezin izan dute zuzenean jaso.\nJabier Agirre Lasartek jaso du 2021eko Elhuyarren Merezimendu Saria. Arg. Iñigo Ibañez/Elhuyar\nElhuyar Fundazioaren patronatuak Jabier Agirre Lasarte medikuari eman dio Elhuyarren Merezimendu Saria, euskaren normalizazioan eta zientzia eta teknologiaren dibulgazioan ibilbide luzea izan duela azpimarratuz eta aitortuz.\n“Euskara eta medikuntza izan dira Agirreren bi pasioak, dibulgatzaile aparta bihurtzeraino”, gogorarazi du Txema Pitarke de la Torre nanoGUNEko zuzendari nagusi eta Elhuyar Fundazioko lehendakariak. “Irratian, telebistan eta papereko prentsan aritua da. Elhuyar aldizkarian, esaterako, 21 urte eman ditu hilero-hilero medikuntzaren arloko artikuluak idazten; guztira, 219 artikulu”. Agirrek, bere aldetik, etxekoei eman dizkie eskerrak, hunkituta.\nEpaimahaikideei dagokienez, hauek izan dira dibulgazio-artikuluak eta kazetaritza-lanak epaitu dituztenak: Arturo Elosegi Irurtia, ekologoa eta EHUko ikertzailea; Marian Iriarte Ormazabal, kimikaria eta EHUko ikertzailea; Alberto Barandiaran Amillano, kazetari eta idazlea, eta Aitziber Agirre Ruiz de Arkaute Elhuyar aldizkariko zuzendaria. Neikerreko sari berezia aukeratu dutenak, berriz: Arantza Madariaga Aberasturi, Elika Fundazioko zuzendaria; Pilar Santamaría Martínez, HAZI Fundazioko arloko burua eta Rikardo Bueno Zabalo, BRTAko zuzendaria.


Chevigny-en-Valière - Wikipedia, entziklopedia askea.\nChevigny-en-Valière Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 332 biztanle zituen.\nJean-Claude BROUSSE (2014-2020)\n46° 58′ 01″ N, 4° 58′ 31″ E / 46.9669°N,4.9753°E / 46.9669; 4.9753Koordenatuak: 46° 58′ 01″ N, 4° 58′ 31″ E / 46.9669°N,4.9753°E / 46.9669; 4.9753\nCorgengoux, Meursanges, Palleau, Saint-Gervais-en-Vallière, Saint-Loup-Géanges eta Saint-Martin-en-Gâtinois\n2007an Chevigny-en-Valière udalerrian erroldatutako biztanleak 259 ziren. Familiak 99 ziren, horien artean 18 pertsona bakarrekoak ziren (7 bakarrik bizi ziren gizonak eta 11 bakarrik bizi ziren emakumeak), 37 seme-alabarik gabeko familiak ziren, 33 seme-alabak dituzten bikoteak ziren eta 11 seme-alabak dituzten guraso-bakarreko familiak ziren.\n2007an 113 etxebizitza zeuden, 97 familiaren etxebizitza nagusia ziren, 5 bigarren erresidentzia ziren eta 11 hutsik zeuden. Etxebizitza guzti hauek 113etxeak ziren. 97 etxebizitza nagusietatik 87 bere jabearen bizilekua ziren, 8 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 5 etxek hiru zituzten, 45 etxek lau zituzten eta 45 etxek bost zituzten. 89 etxek euren parking plaza propioa zuten azpian. 35 etxetan ibilgailu bat zegoen eta 55 etxetan bat baino gehiago zituzten.\nChevigny-en-Valière udalerriko biztanleria-piramidea 2009an .\n2007an lan egiteko adina zuten pertsonak 165 ziren, horien artean 127 aktiboak ziren eta 38 inaktiboak ziren. 127 pertsona aktiboetatik 121 lanean zeuden (63 gizon eta 58 emakume) eta 6 langabezian zeuden (3 gizon eta 3 emakume). 38 pertsona inaktiboetatik 16 erretiraturik zeuden, 15 ikasten zeuden eta 7 "bestelako inaktibo" gisa sailkaturik zeuden.\n2009an Chevigny-en-Valière udalerrian 101 unitate fiskal zeuden, 277,5 pertsonek osaturik. Pertsona bakoitzeko diru-sarrera fiskalaren mediana urteko 20.274 euro zen.\n2007an zeuden 11 komertzioetatik, 1 janari enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 higiezinen enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 3 zerbitzu publikoetatik, 1 funeraria zen, 1 zurgina eta 1 argiketaria.\n2000. urtean Chevigny-en-Valière udalerrian 8 nekazaritza-ustiategi zeuden, 124 hektarea erabiltzen.\nCorgengoux (2,9 km)\nMarigny-lès-Reullée (3,6 km)\nMeursanges (3,7 km)\nSaint-Gervais-en-Vallière (3,7 km)\nSaint-Martin-en-Gâtinois (3,9 km)\nPalleau (3,9 km)\nAzken aldaketa 1 urtarrila 2020(e)an, 17:25(e)tan\nOrriaren azken aldaketa: 1 urtarrila 2020, 17:25.


Irekia Eusko Jaurlaritza - Gobierno Vasco :: Eusko Jaurlaritzaren iritziz, “polizia abusuen legea” izenekoaren erreforma positiboa da, beren berme juridikoak argitu eta sendotzen dituelako (Gobernu Bilera 2018-10-23)\nEusko Jaurlaritzaren iritziz, “polizia…\n<img src="https://www.irekia.euskadi.eus/uploads/cover_photos/49374/original/logoconsejo.jpg" style="max-width:100%" alt="" />\nGainera, argi uzten du ez duela ahal judizialaren eskumenik inbaditzen eta babestu egiten dituela lege hau aplikatzearen ondoriozko administrazio-espedienteetan tartean izan ahal diren hirugarren pertsonen ohorerako, osotasunerako edo datu pertsonalak babesteko eskubideak\nGobernu Kontseiluak, gaur, “Uztailaren 28ko 12/2016 Legea, Euskal Autonomia Erkidegoan 1978 eta 1999 bitartean izandako motibazio politikoko indarkeria egoeran giza eskubideen urraketak jasan dituzten biktimei errekonozimendua eta erreparazioa ematekoa, aldatzeko lege-proposamena” legebiltzarrean izapidetzearen aldeko irizpidea eman du, Legebiltzarreko nazionalisten eta euskal sozialisten taldeek proposatuta.\nEusko Jaurlaritzaren iritziz, erreforma hori positiboa da; izan ere, bat dator Espainiako Gobernuarekin pasa den uztailean adostutako alde biko akordioarekin. Akordio horren bidez, Konstituzio Auzitegiaren aurreko errekurtsoa kendu zen. Horrela, aldaketa horren bidez, zenbait sektoretan legeak eragindako “prebentzio eta zalantzak argitu”ko dira.\nEusko Jaurlaritzaren iritziz, Legebiltzarreko nazionalisten eta euskal sozialisten taldeen ekimenak legearen berme juridikoak eta konstituzionalak sendotuko ditu, argi uzten baitu ez duela ahal judizialaren eskumenik inbaditzen eta babestu egiten dituela lege hau aplikatzearen ondoriozko administrazio-espedienteetan tartean izan ahal diren hirugarren pertsonen ohorerako, osotasunerako edo datu pertsonalak babesteko eskubideak.


Bilboko udalak programa zabala eskainiko du umeentzako Aste Nagusian. Deia, Noticias de Bizkaia\ndanak dira dohainik\nBilboko udalak programa zabala eskainiko du umeentzako Aste Nagusian\nUrtero legez, ez dira faltako txikigunea, umeentzako kaleko antzerkia Gaseko plazan, erraldoiak eta buruhandiak, balearen desfilea eta su artifizialak\nDEIA - 2018(e)ko abuztuaren 12a, igandea - 11:21etan eguneratua\nBilboko udalak programa zabala eskainiko du umeentzako Aste Nagusian.\nBilboko Udalak umeentzako programa zabala eta askotarikoa prestatu du 2018ko Aste Nagusirako. Uriko umeentzat beste batzuen artean, ekitaldi hauek antolatu dituzte: puzgarriak, bolen piszina, rokodromoa eta magia, denak Txikigunean;umeentzako kaleko antzerkia Gaseko plazan;Erraldoiak eta Buruhandiak;Bilboko balerik ezagunena, Bali;Goa!zen taldearen kontzertua, gaztetxoak dantzan eta kantuan aritzeko euskal pop-rock-eko doinuen erritmora. Euskal folklorea eta herri kirolak ere izango dira familian gozatzekoak, horiek ere egongo baitira Aste Nagusian. Jarduera horiek guztiak doakoak dira, adin eta era guztietako umeentzat.\nTXIKIGUNE, EKIMEN NAGUSIA\nCasilda Iturrizar parkean.\nDomekatik domekara, hau da, hilaren 19tik 26ra. 11:00etatik 14:30era eta 16:30etik 20:00etara.\n0 eta 12 urte bitarteko umeentzako 24 jarduera.\nTxu-txu trena Bilboko Udaletxetik Casilda Iturrizar parkera, 25 minuturik behin.\nAurten ere Txikigunea izango da Aste Nagusian umeen programazioaren gune nagusia. “Txikiguneko izarrak pizten: atera barruan duzun hori. Saca la estrella que llevas dentro” goiburuaz, Bilboko Udalak ilusioaren, esfortzuaren eta elkarbizitzaren balioak sustatu nahi ditu jolasen eta ikaskuntzen bidez.\nAurreko urteetan legez, Txikigunea Casilda Iturrizar parkean jarriko da, abuztuaren 19tik (domeka) 26ra (domeka), 11:00etatik 14:30era eta 16:30etik 20:00etara.\nTxikiguneak 4 gune izango ditu: “Maitezitu” espazioan (0 eta 4 urte bitarteko umeentzat), maitasunez ikasiko dute;“Pozaktibatu” gunean (5 urtetik 12 urtera), alaitasuna aktibatuko dute;“Bilziklatu” espazioan (5 urtetik 12 urtera) jasangarritasuna eta birziklatzea landuko dituzte;eta azkenik, “Elkaraniztu” espazioan (5 urtetik 12 urtera) elkartasuna eta aniztasuna landuko dituzte. Guztira, 24 jarduera 0 eta 12 urte bitarteko neskato-mutikoentzat, tartean puzgarriak, ludoteka, arrantza, bolen piszina, rokodromoa, magia, makillaje-tailerrak, birziklatzea eta irratia.\nAste Nagusiaren 40. urteurrena dela-eta, abuztuaren 24an (barikua), arratsaldez, urtebetetze-jaia egingo da Txikigunean;diskoteka eta txokolate-jana egingo dira.\nUdalak txu-txu trena jarriko du familiak Bilboko Udaletxetik Casilda Iturrizar parkeko geralekura doan eramateko. Tren biak 25 minuturik behin aterako dira.\nUMEENTZAKO KALE ANTZERKIA EGUNERO GASEKO PLAZAN\nDomekatik domekara, hau da, hilaren 19tik 26ra.\n19:30ean, lehenengo domekan izan ezik, egun horretan 20:00etan izango baita.\nZeinuen hizkuntzako interprete bat egongo da /testu gutxiko antzezlanak\nGaseko plaza, abuztuaren 19an (domeka) hasita, umeentzako kaleko antzerkiaren gune bihurtuko da;magia, akrobaziak eta ume ona gainezka.\nHilaren 19an: ZIRIKA ZIRKUS “Tren geltokia” (Euskadi). Zeinuen hizkuntzako interpretea.\nHilaren 20an (astelehena) : 1CIA CHACOVACHI Y MAKU FANCHULINI, “Fritos refitos” (Argentina).\nHilaren 21ean (martitzena): NIÑO COSTRINI “Crazy Mozart” (Argentina).\nHilaren 22an (eguaztena): DEABRU BELTZAK “Denboran dantzan” (Euskadi). Zeinuen hizkuntzako interpretea.\nHilaren 23an (eguena): TXAN MAGOA “Inpernutik natorrren artista bat naiz” (Euskadi)\nHilaren 24an (barikua): PANPOTX Kultur elkartea “Baserrian jai” (Euskadi). Zeinuen hizkuntzako interpretea.\nHilaren 25ean (zapatua): MARKELIÑE “Chef nature” (Euskadi). Testu gutxi\nHilaren 26an (domeka): SHAKTI OLAIZOLA “Baldin bada” (Euskadi). Testu gutxi\nERRALDOIAK ETA BURUHANDIAK EUSKAL MUSEOTIK\nIrteera Euskal Museotik.\nErraldoiak eta Buruhandiak egunero irtengo dira Euskal Museotik, goizeko 11:00etan, umeak ondoan dituztela uriko kaleetan zehar ibiltzeko.\nAste Nagusiko azken egunean hilaren 26an (domeka), Erraldoien Kontzentrazioa egingo da Euskadiko zenbait lekutatik etorriko pertsonaiekin. Areatzan elkartuko dira, besteak beste Sanduzelai (Iruñea), Arrasate, Kanbo, Irrintzi (Donostia), Ondalan Txikirekin (Deustu) eta Mairuek-Gaztedi (Bilbo) taldeak.\nGainera, abuztu osoan zehar Erraldoiak eta Buruhandiak Euskal Museoko klaustroan egongo dira ikusgai;sarrera doakoa da.\nBALI, OLAGARROA, TXANGURROA ETA BISIGUA\nIrteera Plaza Biribiletik.\nAbuztuaren 19an (domeka).\nDomekan, hilak 19, 19:00etan, Bali eta Olagarroa, Txangurroa eta Bisigua bere familia, Plaza Biribilean hasi eta Bilboko Kale Nagusian gora ibiliko dira, txikienen artean ezagunena den “Balearen desfilea” desfilean.\nAbuztuaren 25ean (zapatua).\nAurtengo Aste Nagusiko musika-eskaintzan gaztetxoenek ere izango dute lekua;hain zuzen ere, hilaren 25ean (zapatua), Abandoibarran, 18:00etan hasita, Goa!zen telebistako saio arrakastatsuak dantzan eta kantuan jarriko ditu neskato-mutikoak, euskal pop-roka-aren bertsio ezagunenekin. Beste aukera bat familia osoarentzat.\nEuskal dantzetako ikuskizunak Plaza Barrian egingo dira, arratsalde guztietan, hilaren 19tik 26ra, domekatik domekara, 19:00etan. Dantzaldiak izango dira, Bizkaiko hainbat lekutatik etorritako taldeek girotuta;herritarrak parte hartzera gonbidatu eta dantzan jarriko dituzte.\nHilaren 19an (domeka): Zerutxu, (Markina-Xemein)\nHilaren 2an (astelehena): Goialde, (Erandio-Goikoa)\nHilaren 21ean (martitzena): Gaztedi, (Santutxu-Bilbao)\nHilaren 22an (eguaztena): Salbatzaile (Castaños-Bilbao)\nHilaren 23an (eguena): Alkartasuna, (Bermeo)\nHilaren 24an (barikua): Urdaibai (Forua)\nHilaren 25ean (zapatua): Mikel Deuna (Iurreta)\nHilaren 26an (domeka): Beti Jai Alai (Basurtu-Bilbao)\nMartitzena, hilak 21, egun berezia izango da, Larrain Dantza ezaguna egingo baitute;Aurreko urteetako arrakasta ikusita, aurten ere ‘Euskal jantziekin etorri!’ lelopean, herritarrak garaiko jantzia jantzita dantzan parte hartzera gonbidatu nahi ditu.\nBizkaiko Txistularien Elkarteko txistulariek 30 urte baino gehiago daramatzate Aste Nagusian Bilboko kaleak animatzen. Goizeko 10:00etatik aurrera Zazpi Kaleetan barrena ibiliko dira. Gainera, aurten ere, Plaza Berrian, igandean, abuztuaren 26an 13:00etan, ohiko Txistularien Alardea eskainiko digute txistulariek.\nLedesma, Diputazio kaleak eta Zazpi Kaleak\nBarikuan, hilak 24, eta zapatuan, hilak 25\n13:00etatik 14:30era eta 19:30etik 21:00etara.\nFanfarreak ere izango dute lekua Aste Nagusian: Ardua Barrura abuztuaren 24an (barikua) eta Dunbots abuztuak 25ean (zapatua). Hurrenez hurren, barikuan eta zapatuan joko dute, Ledesma eta Diputazio kaleetan, 13:00etatik 14:30etara eta Zazpi Kaleetan, 19:30etatik 21:00etara.\nArriaga plazatik abiatuta\nAbuztuaren 24an (barikua)\nAbuztuaren 24an (barikua), 13:00etan, Arriaga plazatik abiatuta, albokariak Zazpi Kaleetan barrena ibiliko dira. Guztira, 30 albokari, pandero-jotzaile eta bestelako euskal instrumentu batuko dira Zazpi Kaleak girotzeko Aste Nagusiko egun handian.\nDomekatik domekara, hau da, hilaren 19tik 26ra\nBertsolarien ekitaldiak Santiago Plazan izango dira egunero, eguerdiko 13:00etan;bertsolari ezagunenetako batzuk hartuko dute parte. Bertsolariak zein trebeak diren eta bertsoak nola josten dituzten ikusi nahi badugu, Santiago plazara hurbildu baino ez dugu.\nAbuztuaren 23an (eguena) saio berezia izango da, “Ez da kasualitatea” izenekoa;saio horretarako, Udalak emakume bertsolariak bakarrik arituko dira. Miren Amuriza, Oihana Bartra eta Alaia Martin bertsolariak arituko dira, emakumeek bertsolaritzan duten garrantzia azpimarratu nahi baitu Udalak hitzordu horrekin.\nHilaren 19an (domeka): Maialen Lujanbio, Jon Maia, Nerea Ibarzabal eta Etxahun Lekue\nAbuztuaren 20an (astelehena): Maialen Akizu, Sustrai Colina, Ibon Ajuria, Arkaitz Estiballes\nHilaren 21ean (martitzena): Onintza Enbeita, Fredi Paia, Jon Gurrutxaga, Julio Soto\nHilaren 22an (eguaztena): Bertso bazkaria. Uxue Alberdi eta Unai Iturriaga\nHilaren 23an (eguena): Ez da kasualitatea, Miren Amuriza, Oihana Bartra, Alaia Martin\nHilaren 24an (barikua): Aitor Mendiluze, Igor Elortza\nHilaren 25ean (zapatua): Jone Uria, Amets Arzallus, Beñat Gaztelumendi eta Unai Agirre\nHilaren 26an (domeka): Oihana Iguaran, Andoni Egaña, Aitor Sarriegi eta Xabat Galletebeitia\nEguaztenetik zapatura, hau da, hilaren 22tik 25era\nAste Nagusia herri kirolen agertoki bihurtuko da berriz ere. Bilboko Udalak euskal kulturako tradizioak eta jatorria berritu eta zaintzearen alde egin du;horiek horrela, Aste Nagusia agertoki handia izaten da herri kiroletako hainbat erakustaldi eta lehiaketarako.\nBilbotarrek zein Bilbora hurbiltzen diren guztiek herri-kiroletako hainbat ekitaldiz gozatzeko aukera izango dute: harri-jasotzaileak, txinga-eroatea, aizkolariak, sokatira, gizon probak… Areatzan egingo dira guztiak, abuztuaren 22an hasi (eguaztena) eta 25era arte (zapatua).\nAbuztuaren 22an (eguaztena) hasiko dira herri kiroletako hitzorduak;egun horretan Aitzol Atutxa eta Iker Vicente etorriko dira. Ondoren, Inaxio Perurenak 200, 250 eta 270 kilo dituzten harriak altxatuko ditu. Egunari amaiera emateko, txinga-eroateen desafioa egingo dute Oscar Perezek eta Ousman Dramek.\nEguenean, hilak 23, emakumeen txanda izango da. Udalak egun bat gorde die emakumeei;zenbait modalitatetako munduko txapeldunak ikusteko aukera izango dugu.\nSokatira: Laukiz eta Goierriko taldeak.\nTXINGAERUTEA: Nerea Egurrola eta Garazi Arruti txapeldunak\nAizkolariak: Irati Astondoa eta Alazne Etxaburua.\nHarri-jasotzaileak: Bizkaiko emakume harri-jasotzaileen txapelketa.\nBarikuan, abuztuak 24, Harri-jasotzaileen Aste Nagusia txapelketa egingo da, 5 minutuko txandatan 100 kiloko harria jasoz;ondoren, gizon-proba, Bizkaiko gizon indartsuk, 3.500 kiloko Erandioko harria herrestan eramango dute 20 minutuz. Azkenik, barikuan Mutrikuko Fausto Mugertza aizkolariak goitik behera jarritako pago-enborra ebakiko du 5 metroko altueran.\nAste Nagusiko Herri Kirolen saioei amaiera emateko, Bilbao Uria Saria egingo da zapatuan, hilak 26;Herri Kiroletako 6 modalitateko erakustaldiak egingo dira. Ondoren, Harri-zulatzaileen Bizkaiko Txapelketa egingo da.\n‘VILLA DE BILBAO’ ESTROPADA\nAbuztuaren 19an (domeka)\n11:00etan eta 11:30ean.\nAurten ere traineruak protagonista izango ditugu eta ibaia, atzera ere, uriaren ardatz. Bilboko Udalak, Deustuko Arraun Elkartearekin batera, estropada bi antolatu ditu domekarako, abuztuaren 19rako: emakumeen traineruen ligako Emakumeen Bilboko III Ikurriña 2018, XX:XX(e)an hasiko dena. Bigarrena, Bilbao hiria Estropada, 11:30ean hasita.\nHitzordu horiek ezin hobeak izan daitezke domeka goiza jai-giroan pasatzeko.\nUriko zenbait lekutatik\nGauero-gauero, 22:30ean, su artifizialak ikusteko aukera izango dugu;egunean zeharreko jarduera frenetikoak baretu eta zerura begira, ikuskizuna hasten da.\nAurten, Aste Nagusiak 40. urteurrena betetzen duenez, Bilboko udalak suzirien ikuskizun berezi bat antolatu du jaietako azken zapaturako, abuztuaren 25erako. Suziriak eta musika nahastuko dituen ikuskizuna Uriko leku ezagunenetako batean gauzatuko da: itsasadarrean.


Bamboo lattice Arropa - Diseinu aldizkaria\nArropa Vietnam-en, banbu zuntz teknika ikusten dugu produktu askotan: itsasontziak, altzariak, oilasko kaiolak, linternak ... Banbu estalkia sendoa, merke eta erraza da. Nire ikuspegia zirraragarria eta dotorea, sofistikatua eta xarmangarria da. Banbu-zurizko xehetasun hau nire modutxo batzuei aplikatu nien, erregai erregular gordina eta gogorra material bigun bihurtuz. Nire diseinuek tradizioa forma modernoarekin, zuntz ereduaren gogortasuna eta oihal finen leuntasuna uztartzen dituzte. Forma eta xehetasunak ditu ardatz, xarma eta emakumetasuna eramaten diotena.\nProiektuaren izena : Bamboo lattice , Diseinatzaileen izena : Do Thanh Xuan, Bezeroaren izena : Sea of Love.\nArropa Do Thanh Xuan Bamboo lattice


Gasteizko euskaltzaleak martxan - EGK Gasteizko euskaltzaleak martxan - EGK\nGasteizko euskaltzaleak martxan\nData: 2014-01-17 | 2014-01-17\nLekua: Gasteiz (Aldabe)\nOrdua: 18:00 | 18:00\nGEU elkartearen deialdia:\nGasteizen euskararen alde zure harri koskorra jarri nahi al duzu? GEU elkarteko lagunok hiru proiektu ditugu esku artean, eta egitasmo hauetan parte hartzera gonbidatu nahi zaitugu.\n1) Gasteizen Arabako aldizkari berri bat sortuko dugu, euskaraz. Horretarako, gauza asko erabaki behar ditugu: izena, formatua, bazkideak… Hori guztia zehazten joateko, hainbat topaketa egingo ditugu animatzen zareten guztiekin!\n2) Euskaralagunak proiektua abiatuko dugu ere, Gasteizen euskararen alde gure ekarpena egiteko prest gauden pertsonen eta elkarteen sarea osatzeko. Aldizkarirako argazkilariak, txosnan aritzeko sukaldariak, kamisetak diseinatzeko marrazkilariak, mintzalaguntzaileak, Hirinet.net-en idazteko kazetariak, publizitatea jarri nahi duten dendak… denetarik behar du euskalgintzak! Euskararen alde lan egiteko prest gauden gasteiztarron sare indartsu hau nola osatu diseinatzeko, hainbat topaketa egingo ditugu datozen hilabeteotan, interesa izan dezakezuen guztiontzat irekiak, nola ez.\n3) HirinetFM irratsaioa estreinatu dugu Radio Vitorian. Asteazkenero 20.30etatik 21.00etara Gasteizko euskaldunok gure tartetxoa dugu 104.1 frekuentzian. Irratsaioan parte hartzeko prest egon zaitezketen pertsonen bila gabiltza ere: esatari gisa aritzeko, kolaborazioak grabatzeko, produkzio lanak errazteko eta Gasteizko euskarazko irratsaio honi bizia emango dion beste edozein lanerako.\nHiru proiektu hauen berri emateko, bilera irekia antolatu dugu:\nNOIZ? Urtarrilaren 17an, ostirala, 18.00etan\nNON? ALDABE gizarte etxean (askotariko gelan)\nZER? Hiru proiektuen aurkezpen laburra (Aldizkari berria, Euskaralagunak eta Hirinet FM) eta egitasmo horietako batean, bitan ala hiruretan parte hartzeko prest egon zaitezketen pertsonen eta elkarteen arteko dinamikak.\nNOR JOAN DAITEKE? Nola ez, edozein adin, jatorri, aukera politiko, ikasketa eta lanbideko pertsonak gonbidatu nahi zaituztegu parte hartzera. Noski, ez da beharrezkoa GEU elkarteko bazkide izatea (bazkide egin nahi izanez gero, egin klik hemen; 25€ urtean).\nEtortzera animatzen bazara ala ezin baduzu etorri eta informazioa jasotzen jarraitu nahi baduzu, eman izena mesedez orrialde honetan, GEU elkarteko kideok hau guztia hobeto prestatu ahal izan dezagun. Zuk ezin baduzu parte hartu baina interesa izan dezaketen gasteiztarrak ezagutzen baldin badituzu, mesedez mezu hau zabaltzen lagundu.\nGuztion artean Gasteizen euskarari bultzada emango diogu!


HLHI Kontxa 1. zikloa: urtarrila 2018\nNaturan, elikagaiei buruzko gauzak ikasten ari gara. Eta modurik onena ikasteko egitea denez, ba fruta brotxeta batxuk egin ditugu. Zelako lana, fruta garbitu, zuritu eta moztu egin dugu eta gero makiltxoetan txertatu eta, "tatxannnn" gure fruta brotxeta eginda.\nNahi duzue ikusi nola egin genuen?\nSakatu gainean argazki guztiak ikusteko!!\nEgilea: 1 tutorea ordua: 07:34:00 iruzkinik ez:\nEtiketak: Bideoa, NATURA\nGURASO IRAKURLE : GAIAREN AMA, YU HUA.\nGaiaren ama, Yu Hua, gure eskolara etorri da eta "Winni in space" liburua irakurri digu.\nEsperientzia oso interesgarria izan da eta gainera ingelesez!!\nEskerrik asko Yu Hua, irakurketa polit hori gurekin konpartitzeagatik!!\nGero andereño Maiterekin liburuari buruz hitz egiten jarraitu genuen.\nEgilea: 1 tutorea ordua: 06:02:00 iruzkinik ez:\nEtiketak: Guraso irakurle\nGURASO IRAKURLE EGOITZEN AMA, ALEJANDRA.\nEgoitzen ama, Alejandra, eskolara etorri zen "koloreak" liburua irakurtzera. Primeran pasatu genuen istorio polit hori entzuten eta adi- adi egon ginen.\nEskerrik asko Alejandra!!\nEgilea: 1 tutorea ordua: 12:17:00 1 iruzkin:\nGURASO IRAKURLE JONEN AMA, MAITE ETA YERAREN AMA, NOELIA.\nGuraso irakurle proiektoa garatzen hasi gara eta egia esanda, oso interesgarria da. Umeen gurasoak eskolara etortzen dira eta liburu bat irakurtzen digute. Hizkuntzen aldetik , ez dago problemarik, gurasoek erderaz, euskeraz edo ingelesez izatea aukera dezakete.\nJonen ama, Maite, lehenengoa izan zen eskolara etortzen. "Yo no he sido" liburua irakurri zigun. Gezurrei buruzkoa zen. Oso interesgarria izan zen esperientzia , benetan!\nAbenduaren 5ean Yeraren ama, Noelia, etorri zen eta " el cuento de la I" irakurri zigun. Eskuz egindako liburua zen, oso polita benetan!\nEskerrik asko Noelia, gure eskolara etortzeagatik liburu polit hori irakurtzeko.\nEgilea: 1 tutorea ordua: 11:53:00 iruzkinik ez:\nUDAZKENA 1go MAILAN\nNahi duzue ikusi zer nolako udazkenari buruzko marrazkiak egin genituen?\nSakatu gainean pelikula ikusteko eta espero dugu zuen gustokoa izatea!\nUdazkena gaia eman ondoren, udazkeneko txangoa egin genuen klasean ikasita, mendian bertan ikusteko .\nOlerki batzuk prestatu genituen eta guztien aurrean esan genituen, oso urduri geunden, baina primeran atera zitzaigun.\nEgilea: 1 tutorea ordua: 11:20:00 iruzkinik ez:\nEtiketak: Ahozko hizkuntza., Udazkena\nGURE MUNDU ZORAGARRIA 2. maila\nZe polita den gure mundua ,gure paisaiak , gure natura eta hori adierazteko pasaden urtean hormairudi polit hau egin genuen.\nEgilea: 2 tutorea ordua: 09:54:00 iruzkinik ez:\nLORAX, NATURA ZAINDU\nNatura zaintzeari buruz hitz egin dugu eta 1go maileko balio eta erlijiokoak elkartu gara gai hori aurrera eramateko.\nGuztion artean hormairudi handi bat egin dugu, bakoitzak marrazki bat egin eta itsatsi du eta izenburu bat jarri diogu: "gure mundu zoragarria". Natura zaindu behar dugu, berak gauza oso politak ematen dizkigulako.\nHori ondo ikasteko eta ohartzeko, pelikula polit bat ikusi dugu, "Lorax" deitzen da.\nPelikula ikusi eta gero, "bideoforum" egin dugu, ondo ondo aztertzeko ikusi duguna.\nBakoitzak bere Lorax etxera eramateko, eskulan bat egin dugu. Ikusi, ikusi argazkiak.\nSakatu gainean argazkiak ikusteko.\nEgilea: 1 tutorea ordua: 16:51:00 iruzkinik ez:\nEtiketak: Argazkiak, Balioak/erlijio, Bideoa\nUDAZKENEKO ERAKUSKETA 1go ZIKLOAN.\n1go ziklokoek udazkenari buruzko erakusketa bat antolatu genuen. Urtaro honetako fruitu eta hosto desberdinak ekarri genituen guztion artean eta oso polita geratu zen benetan.\nKuia edo kalabaza, kakiak, gaztainak,urrak,intxaurrak eta ezkurrak ekarri genituen besteei erakusteko.\nEgilea: 1 tutorea ordua: 15:55:00 iruzkinik ez:\n2018(e)ko urtarrilakren 7(a), igandea\nAHOZKO HIZKUNTZA, GURE GAUZAK BESTEEI ERAKUSTEN.\nEderrek traktore eta kamioi batzuk ekarri ditu eskolara guri erakusteko. Primeran azaldu digu zer motatako traktorea den eta zertarako erabiltzen den. Eskerrik asko Eder.\nJunek liburu berezi bat ekarri digu. Kanpotik polita baina barrutik sorpresa bat zegoen " tatxaaaannnn......."\nJuneren liburua zen!!! Askoz politago iruditu zitzaigun orduan! Eskerrik asko June, liburu polit hori ekartzeagatik!!\nEgilea: 1 tutorea ordua: 14:54:00 iruzkinik ez:\nEtiketak: Ahozko hizkuntza.\nGure eskola erasorik gabeko espazio izatea nahi dugu. Gure eskolan besarkadak, jolasak, ikastea, elkarrekin ondo egotea nahi dugu!\nEgilea: 2 tutorea ordua: 14:29:00 iruzkinik ez:\nEtiketak: Azaroaren 25, Bideoa\nAZAROAREN 25, ESKOLA ARAZORIK GABEKO ESPAZIOA.\nAzaroaren 25ean, emakumeenganako nazioarteko indarkeriaren kontrako eguna izan zen. Gu biolentziaren kontra gaude, eta gure eskola erazorik gabeko espazioa izateko nahi dugu.\nGure eskolan ikastea, jolastea, besteekin egotea, margotzea, irakurtzea eta halako gauzak egitea nahi dugu, alaitasunez eta segurtasunez. Gure eskolan ez dago lekurik biolentziarako.\nSakatu bideoan ikusteko 1go mailekoek zer nolako gauzak prestatu genituen egun berezi hori ospatzeko.\nEgilea: 1 tutorea ordua: 13:53:00 iruzkinik ez:\nZihara oso ipuin polita ekarri du eskolara guri erakusteko eta azaltzeko. Pegatinak ditu barruan . Eskerrik asko Zihara, pilo bat gustatu zaigu.\nEskerrik asko Zihara, konpartitu duzulako gurekin eta azaldu diguzulako primeran.\nEgilea: 1 tutorea ordua: 11:49:00 iruzkinik ez:\nAhozko hizkuntzan gauza asko egiten ditugu. Adibidez, egunero norbaitek ekartzen badu zer edo zer guri erakusteko eta azaltzeko, adi adi entzuten diogu. Gauza oso politak ekartzen ditugu eta oso interesgarria da jakitea nondik eta nola lortu ditugun ea oparitxoak diren, gure gauzarik gogokoenak diren ,agian bildumak dira edo maitasunez gordetzen ditugu arrazoi batengatik.\nHemen argazki batzuk ditugu.\nIkusi, ikusi oso interesgarria da.\nHau Jon da eta ekarri zizkigun mineral batzuk guri erakusteko. Izen guztiak esagutzen ditu, eta gehien gustatu zitzaiguna basamortuko larrosa edo " la rosa del desierto" izan zen. Eskerrik asko Jon.\nJune Palaciok matematika liburu bat erakutzi zigun eta azaldu zuen nolakoa zen barrutik eta nola egiten ziren han agertzen ziren eragiketak. Oso liburu polita, benetan, eskerrik asko June.\nUxuek hiru liburu polita ekarri zituen guri azaltzeko, bi dinosaurioei buruzkoak ziren, eta gauza asko ikasten dira liburu hauek ikusten, bai bai. Bestea orduak ikasteko ziren , oso liburu interesgarriak, eskerrik asko Uxue.\nNahuelek area oso berezia ekarri zuen pote baten barruan. Bere amamak Argentinatik ekarri zion bere amari. Nahuelen gurasoak Argentinakoak dira, eta faltan botatzen dutenean bere herria, begiratu ahal dute hango area eta alaitu, horrela herri polit hori ez dute ahaztuko. Oso hunkigarria, benetan. Eskerrik asko Nahuel gurekin konpartitzeagatik.\nEgilea: 1 tutorea ordua: 11:42:00 iruzkinik ez:\nGURASO IRAKURLE ...\nGURASO IRAKURLE JONEN AMA, MAITE ETA YERAREN AMA...\nAzaroaren 29an, Lehenengo Zikloko neska-mutilak Vi...


Ayuntamiento de Huarte/Uharteko Udala - Hezkuntza arlokoak\nLekua eta Jendea > Erakundeak eta elkarteak > Hezkuntza arlokoak\nHUARTE BHIKO GURASO ELKARTEA (HEZKUNTZA)\nHUARTE BHIko Guraso Elkartearen helburua da institutuari laguntza eta elkarlana ematea, kirol eta eskola ordutik kanpoko jarduerak bultzatzea eta gurasoen parte hartzea sustatzea.\nHarremanetarako pertsona: Belén Ordóñez.\nTelefonoa: 948 337 272\nKIMUA GURASO ELKARTEA (HEZKUNTZA)\nHaur Hezkuntzako 0-3 urteetako zikloko udalaren haur eskoletako guraso elkartea, bai euskarazko nola gaztelaniazko lerroak.\nURBI GURASO ELKARTEA (HEZKUNTZA)\nUharteko Andra Mari Zuria Ikastetxeko A ereduko (gaztelania euskarazko ikasgaiarekin) eta G ereduko (gaztelania hutsez) guraso elkartea gara. Kuota ordaintzen dugun familia guztiak osatzen dugu elkartea eta hemendik, 12 aita eta ama inguruko talde batek osatzen du zuzendaritza taldea.\nJunta, gutxi gorabehera, hilabetean behin elkartzen da ikasturtean zehar eta hilabeteko lehenengo astearteetan izan ohi da. Hemendik antolatzen ditugu gurasoentzako ikastaroak, txangoak…\nHarremanetarako pertsona: Maite Aquerreta.\nTelefonoa: 948 332 525\nWeb orria: http://apyma-urbi.bolgspot.com.es/\nTXUBINDO NATUR GELA (INGURUMENA)\nOraindik lan asko geratzen delako…\nZER DA TXUBINDO NATUR GELA?\nAisialdiko begirale talde batek osatzen dugu Txubindo Natur Gela. Ingurumen-hezkuntzako jarduerak antolatzen ditugu Uharten, batez ere 5-12 urte bitarteko haurrei zuzenduak, nahiz eta beste adin tarteetarako ere jarduerak antolatu. Gure lana erabat altruista da.\nIngurumen-hezkuntza ez-formalaren arloan lan egiten dugu, hau da, ingurumeneko ezagutzen, jarreren eta balioen transmisioan. Eta horrek berekin dakar: ingurune naturalarekiko eta sozialarekiko jarrera baikorrak hartzea; aniztasun biologikoaren eta kulturalaren zaintza eta errespetua; eta belaunaldi barneko eta arteko elkartasuna sustatzea.\nUharteko Jolastegiak 5 eta 12 urte bitarteko haurrentzako aisialdirako beste aukera bat bezala hasi zuen bere jarduera 2008ko azaroan. Jolasean oinarritu du bere lana, norbanakoaren eta taldearen garapena errazteko.\nLehiakortasuna alde batera uzten duen gunea da, parte-hartzailea eta elkarren arteko begirunean oinarritzen dena. Bertan baloreen heziketan lagunduko zaie (begirunea, kooperatibismoa, autoestimua, berdintasuna, askatasuna…) umeak beraien prozesuaren protagonista izateko eta geroz eta autonomoagoak beraien aisialdian.\nJarduera gehienak izaera askekoak dira, beti ere funtzionamendu orokorrerako oinarrizko arauak mantenduz (garbitasuna, ordena, begirunea…).\nUharteko eskola zaharretako espazio anitzetan kokatuta dago eta ateak zabaltzen ditu astelehenetik ostiralera, 17:00etatik 19:00etara.\nIbaia guztion ardurakoa da. Gaur egun gauzak ikusteko dugun moduagatik, ibaiari buruz dugun ikuspuntua oso hiritartua dago eta ibai-ertzak garbiak edo zikinak daudela hitz egiten dugunean ikusten ditugun sasiak eta laharrak ibai-ertza “zikintzen” dutela esaten dugu eta dena “erabat” garbitzeko joera izaten dugu, bere ibilgura iristea errazago jarriaz.\nIbaia bizia da, eta aniztasuna izan beharko luke. Bere ur-bazterretan soberan dauden gauzak haizeak eta euriak ibilguraino eramaten dituen giza hondakinak dira, eta horixe da garbitu behar duguna. Ideia hori transmititzen saiatzen gara Ibaiaren Eguna jardunaldia antolatzerakoan, txikienak eta gurera hurbiltzen diren guztiak jolas eta dinamiken bidez suspertuz.\nTelefonoa: 606 612 938\nWeb orria: http://www.txubindo.org\nTXIRRISTA BEBETEKA (HAURTZAROA)\nTxirrista elkartea Uharteko 0-5 urte bitarteko haurren gurasoek osatzen dute. Modu boluntario batean, Bebeteka eremuaren dinamizazioaz eta antolaketaz arduratzen dira. Bebeteka Uharteko eskola zaharretako areto anitzetan kokatuta dago. Hala nahi duten pertsona guztiek elkartean parte har dezakete, horretarako harremanetan jarri behar dira telefono edo posta elektroniko bitartez.\nBebeteca Uharten erroldatuak edota eskolatuak dauden 0-5 urte bitarteko haurrentzat dago zuzendua, eta haurrak beti beraz arduratuko den pertsona heldu batekin joan beharko du.\nHarremanetarako pertsona: Idoia López.\nTelefonoa: 606 133 211\nZUMEDIA GURASO ELKARTEA (HEZKUNTZA)\nUharteko Ikastetxe Publikoko guraso talde bat gara. Gure desioa da euskara bizimodua izatea, ez soilik eskola esparruan, baizik eta eguneroko bestelako jardueretan. Irakasleriarekin batera, gure seme-alaben hezkuntzan elkargune bat bilatzen dugu eta modu horretan kalitatezko Euskal Eskola Publikoa lortu.\nTelefonoa: 630 088 391\nWeb orria: http://www.zumedia.org


Denak bat eginik, San Mameseko �magiaren" bila - GARA\n2007 f�vrier 15\nDenak bat eginik, San Mameseko �magiaren" bila\nAthleticek hainbat ekimen antolatuko du datorren igandetik aurrera «San Mameseko magia" berreskuratzeko. Laguntza horrez gain, taldeak bere aldetik ipini beharko du partidak irabazteko\nAthleticek izandako erreakzio keinuak oztopo galanta aurkitu du: talde zuri-gorriak bere zelaian puntuak eskuratzeko dituen zailtasunak.\nSan Mamesek zeukan menderaezin izatearen ospea aurten desagertu da, bertatik pasatu diren talde gehienek punturen bat eraman baitute handik. Izan ere, Athleticek denboraldi honetan partida bakarra irabazi du bere zelaian. Gainerakoan, hiru berdinketa besterik ez du eskuratu. Sei norgehiagoka, ordea, bilbotarrek porrot eginda amaitu dira.\nEtxetik kanpo ibilbide guztiz ezderdina izan arren, taldeak sailkapenean duen egoera kontuan hartuta, badirudi ez dela nahikoa izango hura mantentzea datorren denboraldian Lehenengo Mailan jokatzen jarraitzeko. Inoiz baino beharrez- koagoa da etxean garaipenak lortzea; izan ere, oraindik hainbat aurkari zuzenek bertan jokatu behar dute.\nHoriek hala, taldeak eta klubak, jokalariek eta zuzendaritzako kideek bat egin dute San Mameseko indarra, edota «magia», berreskuratu ahal izateko.\nKlubari dagokionez, eta atzo jakinarazi zuenez, igande honetatik aurrera hainbat ekimen izango dira, «San Mamesen magia berreskuratzeko, guztien artean eta zaleen sostengu eredugarria kontuan hartuta».\nLehen ekimena Getaferen aurkako partidan egingo dute. «Athleticek dei berezia egin gura du zaleek janzkera zuri-gorria eraman dezaten». Eta horreterako, 30.000 zapi zuri-gorri banatuko dituzte sarbideetan.\nHalaber, zuri-gorriz jantzita egongo diren zaleen artean argazkiak aterako dituzte eta, horien artean, hogei aukeratuko dira Athleticen web ofizialean jartzeko. Zale horiek, gainera, «Pack Prestigio Athletic Bihotzez» jasoko dute.\nZalearen laguntza, hala ere, ez da nahikoa izango irabazteko, orain arte argi ikusi den bezela. Azken finean, partidak irabazteko ahalmena entrenatzaileak eta jokalariek dute.\nHoriek badakite izugarrizko esfortzua egin behar dutela hilabete hauetan, eta argi daukate, halaber, San Mamesen aurkitu behar dutela arrakastaren giltza. «Horretarako, garrantzitsua izango da jendea lasai egotea», Fernando Amorebietaren ustean. «Guretzat oso garrantzitsua da jendeak harmailetatik transmititzen duen konfiantza hori nabaritzea. Taldea nola dagoen konturatu behar da jendea, eta, hori ikusita, topera bultza egin», adierazi zuen.\nSan Mamesen jokatuko dituzten partida guztiak garrantzitsuak direla onartu arren, jokalariek nahiago dute epe laburrean lan egin; hau da, Getaferen aurkako norgehiagokan besterik ez dute pentsatzen memento honetan. «Hausnarketaren» ondorioa, hala ere, berbera da: irabazi behar dute, nahi eta nahi ez. Eta «nola» ez da garrantzitsuena, «zer» baizik. «Hiru puntuak lortu behar digutu nola edo hala», aitortu zuen Amorebietak. «Inoiz baino gehiago, irabazi behar dugu», gehitu zuen Javi Martinezek, haren ustean partida hau «funtsezkoa» baita taldearen etorkizunerako.\nBerdin da, beraz, Getafe oso aurkari zaila izatea. «Axola zaigun gauza bakarra puntuak dira. Ez diogu ez etsaiari ezta beste edozeri ere begiratu behar, geure buruari baizik, eta oso mentalizatuta irtengo gara zelaira», esan zuen Amorebietak.\nZoritxarrez, mentalizazioa, asteko prestakuntza eta zaleen laguntza ez dira multzoan jokoan dauden faktore bakarrak. Taldearen egoera fisikoak garrantzi handia du, eta, alde horretatik, Athletic nahiko zorte txarra edukitzen ari da. Oraingo honetan Igor Gabilondo dugu zalantzan dagoena, gipuzkoarrak atzo ezin izan baitzuen taldearekin batera lan egin, ezker hankako kuadrizepsean daukan gainkarga dela-eta. Joseba Garmendia, ordea, sendatu egin da, eta Getaferen aurka jokatzeko prest egongo da.\nAthleticek helegitea ezarri zuen atzo Kirol Kontseilu Nagusian, joan den otsailaren 2an Estatu espainoleko Federazioko Zuzendaritza Batzordeak Iban Zubiaurre jokalariari behin betiko lizentzia emateari buruz hartu zuen erabakia dela-eta.\nAzkenik, eta FLPk atzo jakinarazi zuenaren arabera, Bartzelonak eta Athleticek Nou Campen jokatu behar duten partida otsailaren 25ean izango da, domekan. Gaueko bederatzietan hasiko da, eta Canal Plus telebistak zuzenean emango du norgehiagoka.\nEl secretario técnico del Barcelona, Txiki Begiristain, y el entrenador, Frank Rijkaard, dieron por cerrada ayer la polémica generada por las declaraciones de Eto'o tras mantener una reunión en la que se decidió que el camerunés no será sancionado, a petición expresa del técnico. En el entrenamiento, Eto'o y Ronaldinho se fundieron en un abrazo, pese a las críticas del primero hacia el brasileño el día anterior.


Chk Chk Chk taldearen emanaldia, Kutxa Kultur Festibala amaitzeko\nIrailaren 2an eta 3an\n!!! (Chk Chk Chk) taldearen emanaldia,Kutxa Kultur Festibala amaitzeko\nTalde estatubatuarraren aurretik, Neuman, Cat Power kantautorea eta Belako euskal taldea arituko dira agertoki nagusian, besteak beste.\nKutxa Kultur festibalera jendea pijama jantzita joaten da\nKutxa Kultur jaialdia, egunez egun\nBloc Party, !!! eta Berri Txarrak, Kutxa Kultur Festibala jaialdian\nBloc Partyren emanaldia, Kutxa Kultur Festibalaren gau handian\nIgeldon egiten ari diren Kutxa Kultur Festibalak bigarren eta azken eguna du gaurkoa eta musika jaialdiari amaiera emateko !!!(Chk Chk Chk) talde estatubatuarra igoko da taula gainera igande goizaldean.\nMusika zaleak talde estatubatuarra entzuteko irrikaz daude; izan ere, duela bi urte Kutxa Kultu Festibalean aritzekoa bazen ere azken orduan "familia arrazoiak tarteko" bertan behera gelditu zen kontzertua.\nTalde estatubatuarraren aurretik, Neuman, Cat Power kantautorea eta Belako euskal taldea arituko dira agertoki nagusian.\nGainerako agertokietan arituko diren beste musika taldeak hauek dira: El Inquilino Comunista, Rural Zombies, Izaro, Perlak, Charlie and the Colours, Nudo Zurdo, Yellow big Machine, Nuria Graham, Siesta, Músculo eta Borrokan.\n!!! (Chk Chk Chk) talde estatubatuarraren kontzertua amaituta, jaiak segida izango du Gazteszenan goizaldera arte. Dena den, bihar 15:00etan azken ekitaldi bat izango da Donostiako Alde Zaharreko A Fuego Negro jatetxean.


LOGISTIKAREN DIMENTSIO BERRIA INDUSTRIARAKO\nTradizioa duen enpresa bat: 60 urtek bermatzen gaituzte\nTradizioa duen enpresa bat\n60 urtek bermatzen gaituzte\n60 urte baino gehiago eman ditugu industriarako garraio-soluzioak eskaintzen, eta, hori baino gehiago, karga Atik Bra eramatea baino zerbait gehiago eskaintzen dugu, bezero bakoitzarentzako neurriko soluzioak eskainiz. Segurtasun kontua ere bada, eta baita kalitatea, bezeroari begirako ekonomia, garaiz entregatzea, plangintza zehatza eta elkarri lotutako prozesuak ere. Horretarako, teknikari eta gidari espezialisten talde handi bat dugu, urte askotako esperientzia duena. Egunero dena ematen dugu gure bezeroen mailan egoteko, neurrira egindako irtenbideekin. Gure gustua oso erraza delako, onena besterik ez dugu nahi.\nBerehalako zerbitzua, karga osoan nahiz taldekakoan; lehentasun osoa du elkarri lotutako prozesu industrialetarako salgaiak azkar jasotzea eta entregatzea.\nEuropako geografian barreiatuta dauden kamioi propioen eta laguntzaileen bidezko garraioa, eskatutako garraioari ahalik eta irtenbiderik onena emateko, betiere zerbitzuaren kalitate-baldintzak eta preziorik lehiakorrena mantenduz. Garraio-irtenbide lehiakorrak eskaintzen ditugu.\nBIG berezia - BIG soluzioak\nXXL merkantzietarako: BADAKIGU EGITEN. Gure teknikariek ardatzeko karga-kalkuluak egiten dituzte, garraio-marrazkiak sortzen dituzte eta baita XXL salgaiak garraiatzeko garraio-baimenak lortzeko txostenak ere. Europan zeharreko garraio bereziak gure egunerokotasuna dira.\nBiltegiratzeko, muntatzeko edo enbalatzeko lekurik behar duzu? Logistika industrialeko enpresa gisa, biltegiratzeko, muntatzeko eta enbalatzeko pabiloiak ere baditugu. Zure beharretarako malgua.\nZamak babesten ditugu garraioak sor ditzakeen kalteetatik, epe luzera paketatzen ditugu eta modu askotako konponbidea ematen diegu nazioarteko eskakizunei. Eskakizun horiek zehazten dute zein izan behar den paketatze mota, eta hauek salgaiak beren helmugara osorik eta seguru iristea bermatzen dute.\nIrtenbideak eskaintzen ditugu. Pisu astunak edo handiak garraiatzen ditugu, itsasoz eta lehorrez garraiatzeko moduekin konbinatuz, garraiatzeko zure premiari irtenbide egokiena aurkitzeko.\nAurreratzen eta berritzen jarraitzen dugu\nFlota PDF formatuan\nDeskargatu gure PDFa gure kamioien informazioarekin


Kapitalismoak hitzen gaitu - Euskal Herria Bai\nKapitalismoak hitzen gaitu\nEgun bizi dugun egoera berezi honek, betidanik ezagutu ditugun gizarte-desberdintasunak areagotzen ditu. Sanotasunik gabeko etxebizitzetan bizi diren pertsonek, egunero ongi elikatzeko baliabiderik ez duten familiek, migratzaileek edota kalean bizi diren\npertsonek, modu gogorragoan bizi dute konfinamendua. Nola ez aipatu joak diren emakume eta haurren kasua. Konfinamendu garaian, etxeko indarkeriak, ohikoan bizi dutena baino zailago eta beldurgarriago bilakatzen dira.\nKrisia denek pairatzen dugun arren, ez dugu denek modu berdinean bizitzen. Izan ere, konfinamendu garaian lanbide eta enpresa askok beren jarduera eten behar izan badute ere, batzuek lanean segitu behar izan dute « premiazkoak » diren zerbitzuak eskaintzen zituztelakoan. Baina nortzuk daude lan horien atzean ? Sistema neoliberalistak gogorki kolpatzen dituenak eta lan baldintza makurretan lanean ari diren horiek : laborariak, zabor biltzaileak, garraiolariak, okinak, supermerkatuko langileak eta beste… Hemen berriz ere, gehienetan, emazteek dituzte lan baldintza prekarioak jasaten eta soldata murritzak hunkitzen.\nEgoera honen aitzinean, frantses gobernuak, osasun arloko larrialdi egoera izendatu du lege bidez eta krisiari aurre egiteko neurriak hartu ditu. Baina, onartezintzat jotzen dugu, egoera hontaz baliatu izana lan kodean zein eskubide sozialei murrizketa gehiago inposatzeko. 35 orduak berriz malgutzea, oporrak konfinamendu garaian hartzera bultzatzea udan hartu beharrean, asteko gutxieneko lan-iraupena luzatzea… Langileen kalterako izanen diren neurri batzuk dira horiek. Erne egon beharko dugu salbuespeneko neurri hauek ez daitezen betikoak bilaka krisia honen ondorio ekonomikoak konpontzeko aitzakiarekin. Indar berezi batzuk egin beharko direla onartzen badugu ere, onartezintzat jotzen dugu indar horiek betikoek egin ditzaten.\nKoronabirusaren biharamuna, bezperakotik desberdina izan beharko du. Krisi honetatik ateratzean, produktibismo eta neurriz kanpoko kontsumo « normalitatera » itzultzea ezinezkoa da. Indarrean den eredu ekonomiko ultra liberal eta globalizatuak frogatzen du zoin kolpaerrexa den alta berak eragin dituen ondorioen aurrean (krisia klimatikoa, ekonomiko,a sanitarioa). Gobernuak bidalitako lehen seinaleek ekonomia modu intentsiboan bultzatzeko borondatea adierazten dute, betiko logiziala gehiegi aldatu gabe.\nKrisia larri honen fasea gainditurik mobilizazio eta borroka tartea irekiko da, urgentzia sozial eta ekologikoei erantzunen dieten bestelako norabideak inposatzeko. Sekulan baino beharrezkoa da gogoetatzea nola urrundu sistema kapitalistaren logikatik. Krisi honek agerian uzten du, Euskal Herrian ditugun alternatiba ainitzek jendarte justuagoa osatzen dutela, gure eskura eta gure ingurumena errespetatuz. Kapitalismoaren kontrako zentzura doazen aterabideak dira horiek. Zirkuitu laburrak, ekonomiaren berlokalizazioa, osasun zerbitzu publikoaren defentsa, hezkuntza, edota gizarte zerbitzuak dira, besteak beste, koronabirusak sortutako krisia gainditzeko beharrezko zutabeak, baina baita mundu jasangarriagoa, desiragarriagoa eta azkenik, iraunkorragoa eraikitzeko ere.\nHamarkada luzeetan zehar aitzina eramandako eta burujabetzan oinarritutako proiektu abertzale eta ezkertiarrak, biharko mundua eraikitzeko egokiak direla uste dugu (elikaduran, energian, politika arloan…). Logika kapitalista eta produktiboan oinarritzen ez den mundu bat, nun edonork bere lekua atzematen ahal duen. Bakoitzaren eta lurraren errespetuan.\nBukatzeko, aurtengo maiatzaren 1a etxean ospatzera behartuak baldin bagira ere, LAB, CGT, EBA, Aitzina eta Bizi-k! luzatutako deialdiarekin bat egiten dugula adierazi nahi dugu. Guk ere, gure lehioak aldarrikapenez jantziko ditugu eta 11 :50etan gure lehioetan izanen gira.


HABE IKASBIL: Polimaitasuna\nEz da gaurko kontua orain izen berria eman arren. Saio honetan sexologo eta psikologoak askoren arteko maitasun eta sexu harremanei buruzko iritzia ematen dute.\nAfrika hobeto ezagutuko duzu liburu honi esker: poligamia, emakumeen eskubideak, ezkontza behartuak, erlijioa, kolonizazioa, tradizioaren eta modernitatearen arteko harreman ez beti gozoak… Horiek denak azaltzen dira Ramatulaye andre alargundu berriak bere lagun min Aissatouri idazten dion eskutitzean (hika –noka- zuzentzen zaiola azpimarratu behar da).\nGustura zaude bikotekidearekin praktikatzen duzun sexuaren kalitatearekin?\nEspainiar Estatuan egin duten ikerketa batek dioenez, bikote egonkorra duen hiru lagunetik bat ez dago gustura praktikatzen duen sexuaren kalitatearekin.\nMaitasunezko nobela da hau, intrigazkoa, 1800. urte inguruan gertatua: ontzi-jabe, merkatari eta esklabo-trafikatzaileak dira pertsonaiak.\nAuthor: Ormaza , Agurtzane Iruretagoiena , Eider\nNumber of visits: 10189


Hemen zaude > Opera > I Masnadieri\nLarunbata 2017ko Urriaren 21 19:30-etan\nAsteartea 2017ko Urriaren 24 19:30-etan\nOstirala 2017ko Urriaren 27 19:30-etan\nAstelehena 2017ko Urriaren 30 19:30-etan\nXVIII. mendearen hasieran, Bohemian, Moortarren gazteluan eta inguruko basoetan\nSaxoniako mugaldeko taberna batean, Carlo, Massimiliano eskualdeko erregearen lehensemea, Esparta eta Atenas zibilizazio ohi aparten handitasunari buruzko liburu bat irakurtzen da, bakarturik. Carlo bidelapurren talde bateko kidea da, eta tokiko biztanleak izututa dituzte.\nCarlok, gaizkile-bizimoduaz gogaituta, aitarekin elkartu nahi du berriro, eta horregatik barkamena eskatzeko gutun bat bidali dio; Amalia lehengusinarekin ere elkartu nahi du, maitea faltan sumatzen baitu.\nBat-batean, Rolla eta beste kide batzuk agertuko dira, aitaren erantzuna eskuan. Carlo azkar asko jabetuko da eskutitza ez dela aitarena, baizik eta Francesco anaiarena, zeinak gutunean diotson ezin duela etxera itzuli, aitak ez diolako barkatu.\nIzugarri suminduta, Carlok hitzemango du betiko geratuko dela bere kide gaizkileekin.\nMoor Kondearen gazteluko gela batean, Frankonian, Francesco pozik dago, anaiari iruzur egitea lortu duelako. Carlok aitari igorritako gutuna harrapatu eta, jakinaren gainean agureak barkatu egingo ziola, gezurrezko erantzuna bidali zion bueltan. Hala, Francescok uste du dagoeneko badela aitaren oinordeko bakarra.\nOinordeko azkarrago bihurtzeko, Arminio, gazteluko morroi bat, soldadu janztera behartuko du, aita engaina dezan esanez Carlo hilda dagoela.\nFrancescok espero du albiste tragikoak behingoz hiltzea Konde gaixoa.\nMoor Kondearen logelan, Amalia Kondea zaintzen ari da, iragana eta galdutako zoriona gogoratu bitartean. Francesco Arminio mozorrotuaz batera sartuko da logelan. Morroiak kontatuko du Federiko Erregearen ukuiluetan Carlorekin batera aritu zela borrokan, eta hil egin zutela. Gezurrezko soldaduak aditzera emango du Carlok bere odolarekin idatzi zuela Amelia libre zela eta Francescorekin ezkon zitekeela. Orduan, oinazeak Massimiliano akabatuko du, ustez.\nAmalia Massimilianoren hilobi aurrean belauniko ari da otoitzean, gazteluko elizatik hurbileko hilerrian. Urrunean, Francesco konde berria dela ospatzeko antolatu duten festa entzuten da.\nArminio, zeina Amaliaren atzetik joan den, errudun sentitzen da Francescoren azpijokoan parte hartu duelako, eta barkamena eskatuko dio emakumeari, egia osoa aitortzeaz batera. Arminiok esango dio, gainera, Carlo eta Kondea bizirik daudela.\nFrancescok, festan Amalia faltan sumatuta, emakumea aurkitu eta berarekin ezkontzeko eskatuko dio. Amaliak uko egingo dio, eta Francesco erabat haserretuko zaio. Amaliak hura engainatzea lortu, eta ondoko basoan barrena joango da ihesi.\nBien bitartean, basoan, bidelapurrak Carlo noiz itzuliko zain daude, etsaiek harrapatutako Rolla askatzera joana baita. Erreskatean, Carlok sua eman zion hiriaren zati bati, eta herritar amorratuek haren basoko ezkutalekuraino joan zitzaizkion atzetik.\nAmaliak eta Carlok basoan egingo dute topo, eta haien arteko maitasuna berriz piztuko da. Ameliak Francescok antolaturiko festaren berri emango dio, eta Carlok, erabat aztoratuta, berehala mendeku hartzea erabakiko du.\nCarlo, etorkizuneko gaizkile-bizimodu tristea irudikatuta, desesperazioz onartuko du bere patu izugarri eta bakartia.\nArminio isilean sartu, eta gertuko hondar batzuetara gerturatuko da. Carlok ahots bat entzungo du, eta aita zargaldua ikusiko du. Massimilianok ez du semea ezagutuko, baina, halere, kontatuko dio Francescok bizirik ehorzteko saiakera egin zuela, lehensemea hil ziotela jakin zuenean jasan zuen kolapsoaren ondoren.Arminiok, Francescoren jukutrian parte hartu izanaz damu, Kondea ezkutatzea lortu zuen.Carlok bidelapurrak deituko ditu, gaztelua erasotzeko eta anaia maltzurra harrapatzeko.\nFrancesco, amesgaizto izugarri eta kulpaz beterikoetatik esnatuta, apaiz batek bekatu guztiak barka dakizkion saiatuko da. Une horretan, bidelapurrek gaztelua erasoko dute, beraz, Francescok azkar batean ihes egin beharko du.\nMassimiliano goibel agertuko da Carloren heriotzagatik, izan ere, oraindik ez da jabetu bere askatzailea seme zaharra duela, bizirik oraindik.\nAzkenean, Carlok bidelapurren taldeko buruzagia dela onartu beharko die Amaliari eta aitari.\nMassimiliano zeharo asaldatuta eta desesperatuta agertuko da, baina Amaliak adieraziko du hala ere oraindik Carlo maite duela eta berarekin gelditu nahi duela.\nBaina Carlok, zeinak bere kideei ere fideltasuna hitzeman dien, ezin du onartu maite duen emakumea gaizkileen mundu makur eta zoritxarrekora arrastatua izatea, eta ezin saihestea beraren zori txarra. Amaliak eskatuko dio Carlori urruntzeko, baina lehenengo bera hiltzeko. Carlok sastakaia atera, eta Amalia hilko du. Desesperatuta, urkamendira joko du heriotzaren bila.


Arabako Foru Aldundiak araztegi berria eraikiko du Urbisun . El Correo\nArabako Foru Aldundiak araztegi berria eraikiko du Urbisun\n139.606 euroko inbertsioa izango da, eta arazketa sistema berriak eragotzi egingo du hondakin ur tratatu gabeak Istora ibaira isurtzea\nUrbisuko herriak (Arabako Mendialdea) arazketa sistema berri bat izango du azkenean. Guztirako inbertsioa 139.606 eurokoa izango da, hiru hilabeteko epean gauzatzeko, eta, obra horiei esker, eragotzi egingo da hiriko hondakin urak zuzenean Istora ibaira isur daitezen.\nArabako Foru Aldundiak, dagoeneko, Itola S.A. eraikuntza enpresari esleitu dizkio obrak, eta obraren kostua honela ordainduko da: % 65 foru sailak eta Obra eta Zerbitzuen Foru Planak eta % 35 Urbisuko Administrazio Batzarrak.\nObraren xedea da antzinako hobi septikoa eraistea, hondoa jota baitago ezin garbitzeko ez zaintzeko egoeran. Araztegi berriak hobi sistema berri bat izango du, koko iragazkiarekikoa, eta hainbat tratamendu eta kutxatila izango ditu laginak hartzeko. Era horretan, ibaira isuritako uren kalitatea araudiak eskatzen duenari egokituko zaio.\nGainera, nola eta Urbisuk ez daukan oraindik saneamenduko banaketa sare bat, kutxatila berria ezarriko da, euri jasa handien sasoian arazketa instalazioa ito ez dadin.


2020/06/08 Astelehena, 17:00\n2020/06/07 Igandea, 13:35\n2020/06/10 Asteazkena, 11:05\nHasiera » Albisteak » Saio berezia: Zientziako Emakume eta Nesken Nazioarteko Eguna\nSaio berezia: Zientziako Emakume eta Nesken Nazioarteko Eguna\nOtsailaren 11a “Zientziako Emakume eta Nesken Nazioarteko Eguna” da. Egun honen helburua da zientzialari emakumezkoen lana bistaratzea, zientzia eta teknologia arloetan erreferente izango diren emakumezko ereduak sustatzea eta berdintasunaren aldeko neurriak bultzatzea. Teknopolisen astero saiatzen gara horretan, baina saio honetan bereziki.\nAste honetako saio berezian, Maia García Vergniory ezagutuko dugu: joan den udan Nature aldizkariaren azala eman zioten bere taldearen ikerketari. Gainera, L’Oreal-UNESCO For Women In Science sarietako bat jaso du Euskal Herriko Unibertsitateko eta DIPCko ikertzaile gazte honek.\nZientzian emakumeak gizonezkoak baino gutxiago badira, zer esanik ez lanbide heziketan. Euskal Autonomia Erkidegoan, 14.000 emakume ari dira lanbide heziketako ikasketak egiten. Baina oso gutxik aukeratzen dituzte arlo tekniko eta industrialak. Fabrikazio mekanikoan, elektrizitatean edo iturgintzan, salbuespena dira emakumeak. Horien artean daude Izaskun Olano, Jenia Urkia eta Esther Jauregi. Bidea urratzen ari diren emakumeak ezagutuko ditugu.\nHorra aurrerapentxo bat:


Orion gerrikoa: zer da, ezaugarriak, kondairak eta nebulosak | Sareko Meteorologia\nGerman Portillo | 04/10/2021 17:45 | astronomia\nEl Orion gerrikoa konstelazio bat da, hau da, izar talde batek irudi geometriko bat osatzen du eta lerro batek gerriko berezi bat osatzen du. Banda hau lerrokatutako hiru izarrek osatzen dute, Alnitak, Alnilam eta Mintaka izenarekin. Orion erdian ehiztari baten moduan kokatzen dira. Grekoentzat hau Orion gerrikoa da, arabiarrentzat perla lepokoa. Egiptoarrek zeruko ateak direla uste dute. Maiek sukaldeko hiru harriak deitzen diete. Gaur egun Mexikon eta Latinoamerikako beste leku batzuetan hiru daude Errege mago bat edo hiru maria.\nArtikulu honetan Orionen gerrikoari buruz jakin behar duzun guztia kontatuko dizugu bitxikeria batzuetatik.\n2 Orion gerriko izarrak\n3 Orion gerrikoaren historia eta kondairak\nOrion gerrikoa Orion konstelazioko izar multzoa da. Gerriko deritzo Orion ehiztariaren irudiaren parte delako. Orion gerrikoa osatzen duten lerrokatutako hiru izarrak mundu osoan Las Tres Marías edo Tres Reyes Magos izenarekin ezagutzen dira, eta horien izenak hauek dira: Alnitak, Alnilam eta Mintaka. Bere ezaugarrietako batzuk honako hauek dira:\nEkuatoreko herrialdeek urte osoan ikusi dezakete konstelazio hori.\nHiru izarrez osatuta dago, lerro zuzenaren itxuran, gandore-gerriko kurbatua.\nKonposatzen duten izarrei deitzen zaie: Alnitak, Alnilam eta Mintaka.\nEsne Bidean daude, Lurretik 915-1359 argi urtera.\nOrion gerriko izarrak\nHauek dira Orion gerriko izar garrantzitsuenak:\nAlnilam: Orion gerriko hiru izarren erdian kokatutako izar supererraldoi urdina da. 4 milioi urteko historia du eta gerrikotik distiratsuena eta urrunena da. Bere masa eguzkiarenaren 40 aldiz da eta gainazaleko tenperatura 25.000 ºC-koa da. Superstar gorri bihurtuko dela kalkulatzen da.\nAlnitak: 6 milioi urteko historia du eta bere masa eguzkia baino 16 aldiz handiagoa da. Gugandik 700 argi urtera dago. Bere gainazaleko tenperatura 29.000 ° C inguruan aldatzen da, eta uste da azkenean izar supererraldoi gorri bihurtuko dela.\nMintaka: Bi izar bitarrez osatutako izar erraldoi urdina da, oso argia da, Eguzkia baino 20 aldiz handiagoa eta 31.000 ºC-ko tenperatura du. Gainera, Ipar eta Hego poloetatik ikus daitekeen izar bakarra da.\nOrion gerrikoa Orion konstelazioaren erdialdeko Collinder 70 izar multzoan dago, Lurretik 915-1359 argi urtera. Hau, berriz, zeruko ekuatorean dago. Flame Nebulosa eta Alnitak izeneko Zaldi Buruaren Nebulosa ondoan ikus daiteke. Gainera, Eridanoren konstelazioa gertu dago, Taurus eta Can Major eta Minorrekin batera. Orion gerrikoa Orion konstelazioari dagokio, zeruko konstelaziorik garrantzitsuena eta ezagunena da eta gure galaxiako konstelaziorik handiena eta distiratsuena ere bada.\nOrion gerrikoaren historia eta kondairak\nEraikinak Orionekin lerrokatzen zituzten antzinako beste zibilizazio batzuk bezala, egiptoarrek Gizako piramideak Orion izarrekin lerrokatu zituzten. Piramidearen zurrunbiloak izar bakoitzarekin lotura zuzena du. Egiptoarrek uste zuten Orion gerrikoa zerurako atea zela, eta hildakoak ezagutu zituen jainkoa Orion ehiztaria zela, beraz, faraoiak lurperatu zituzten piramide horietan.\nPiramideak Orion gerrikoan dauden izarrekin lerrokatzen dituen antzinako beste zibilizazio bat Mexikoko zibilizazioa da, Teotihuacaneko hondakinetan kokatua.\nHiru Errege Magoak: Jende askok lotzen ditu Orion gerriko hiru izarrak ekialdetik Jesus Salbatzailea ezagutzera eta hiru urrezko kutxa eman zizkieten hiru Errege Magoekin (Melkior, Gaspar eta Balthazar).\nHiru Mariak: Orion gerriko izarrei Tres Marías izena ematen zaie María, Marta eta Margoten omenez. La inperioaren garaian, azala zuria, ile argia eta begi urdinak zituzten hiru emakume Mexikoko kostaldera iritsi ziren. Azal beltzeko aborigenek harrera egin zieten andre hauei. Mariak Izus izeneko mutiko bat erditu zuen. Ra-ren miresleek eraso egin zuten. Beraientzat ihes egin zuten Iberiar penintsulara, non Mariak Toledo ezarri zuen eta Martak Sara Gossa eta Bartzelona, Margotek Jatiwa.\nGeroago, Martak Britainia Handiko ertzetara egin zuen bidea eta Europako kontinentean barneratu zen, Berlin, Varsovia eta Amsterdam ezarri zituen Moskura iritsi eta bertan hil zen arte. Bigarrenik, Maria eta Margot Izusekin batera Amazonas eskualdean El Dorado izeneko hiri bikaina sortu zuten. Azkenean, Iran eta Indiara iritsi ziren, non Margotek eta Ra inperioko printzeak Buda edo Tao-ko semea zuten.\nOrion nebulosa gaueko zeruan zeruko gorputzik aztertu eta argazkienetako bat da, eta zeruko ezaugarri aztertuenetako bat ere bada. Nebuladek asko erakusten dute izarrak eta planeta sistemak gas eta hauts hodeien erorketatik nola sortu ziren.\nZaldi Buruaren Nebulosa Orion dagoen hodei handienaren parte da. Ondorengo eleberri askok nebulosa gehiago edo gutxiago zeharkaezina den hodei ilun baten moduan erabiltzen dute. Beste batzuek imajinatzen dute barnealdean izar eta planeta asko daudela, batez ere nebulosaren atzean.\nFlame Nebula Orion konstelazioan kokatutako emisio nebulosa bat da. Nebulosa inguru da Lurretik 1.350 argi urtera eta itxuraz 2 magnitude ditu. Flame Nebulosa zeruko 30 minutuko arkua hartzen du. Izarrak sortzeko eskualde erraldoi baten zati da, Orionen hodei molekularreko konplexua da.\nFlame Nebula ehunka oso izar gazte biltzen dituen multzoa da, Horietatik% 86k disko periplanetarioa du. Kiderik gazteenak klusterraren erdialdetik gertu biltzen dira, eta kide zaharrenak kanpoko eskualdeetan daude.\nInformazio honekin Orion gerrikoari eta haren ezaugarriei buruz gehiago jakingo duzula espero dut.\nArtikuluaren bide osoa: Sareko Meteorologia » astronomia » Orion gerrikoa